
HVAD KAN VI VENTE OS AF 2012? 


I denne måned bliver det årsdagen 
for de Tunesiske og Egyptiske revolu- 
tioner der igennem massemobiliser- 
ing af helt almindelige mennesker, 
som du og jeg, magtede at få smidt 
deres korrupte despoter på porten og 
skabe dybe sprækker i hele systemet. 


Denne ild af modstand spredte sig til 
resten af Mellemøsten, nord på til ”den 
indigneret bevægelse i Spaniern' der 
ikke følte sig repræsenteret af deres 
politiske repræsentanter og i stedet 
tog byernes pladser, til grækerne der 


nu er i daglig kamp mod et system 
der mere tydeligt end andre steder 
repræsenterer de europæiske banker 
og kapitalister frem for befolkningen. 
Endelig blev 2011 året for Occupy- 
bevægelsen i USA, der formåede at 
trække en linie imellem de 99% af be- 
folkningen og den resterende 1 % som 
ejer majoriteten af nationens værdier. 


Det er nu gået op for enhver (selv 
borgerlige økonomer), at krisen er 
dyb, og detserud til at der er mere kri- 
sepolitik og flere nedskæringer i vente. 


Det gælder også i Danmark hvor vores 
nye socialdemokratiske statsminister 
brugte nytåret på at advare os om, at 
der ikke længere findes hellige køer 
når staten skal spare. 


Vi håber, at 2012 bliver året 
for modstand mod krisepoli- 
tikken. 


Godt Nytår! 


ocialistisk Årbejderavi 

Den lette og 
asociale løsning 


Enhedslisten i København har ind- 
kaldt til en kampagne, for at medlem- 
merne ”får ejerskab til, kan argumen- 
tere for og gøre ”trængselsringen” til 
en hjertesag”. Det er positivt, at man 
på den måde vil bruge sine medlem- 
mer aktivt, og vi vil her give vores 
bidrag til debatten. 

Rejsen til Irak 


Socialistisk Arbejderavis bringer en 
historie om en hjemsendt irakisk 
asylansøger i samarbejde med vis- 
Avis. 

Det er en desperat beretning fra Irak, 
hvorfra en afvist asylsøger kort tid ef- 
ter hjemsendelsen skriver om depor- 
tationen fra Danmark samt følelsen 
af at være fremmed, uforstående og 
utilpasset i Irak efter 10 års ophold i 
det danske asylsystem. 

NESS TE EL, 


Frygt for fyring øger 
produktiviteten 


Mens fagtop og chefer taler om løntilbage- 
holdenhed (endnu en gang) ved de kom- 
mende overenskomstforhandlinger for den 
private sektor viser nye tal produktiviteten 
stiger. 


Nye tal fra Danmarks Statistik viser at 
produktiviteten i den private sektor er steget 
med 4,9 % i 2010. Det er den største stigning 
i 16 år. Også set i forhold tilden gennemsnit- 
lige stigning i produktiviteten de sidste 44 år 
(2,8 %) er tallet stort. 


Frygt 
Til Berlingske Tidende siger Arbejderbevæ- 
gelsens Erhvervsråd at produktivitetsstignin- 
gen ikke er kommet ved nye investeringer 
(pga. krisen), men ved at fyre medarbejdere 
og få de tilbageværende til at løbe stærkere. 

Tidligere vismand og professor på CBS, Jan 
Rose Skaksen, er inde på noget af det samme. 
Han siger til Berlingske at ”mange arbejder 
nu mere ihærdigt for at bevare jobbet og 
fastholde en arbejdsplads”. 

Han mener at vi måske vil kunne se samme 
udvikling i flere år endnu. 


Flere penge til arbejdsgiverne 

En stigning i produktiviteten på 4,9 % svarer 
til at hver arbejder i den private sektor har 
skabt for 18.000 kr. ekstra værdi i 2010, i for- 
hold til hvad der blev skabt i 2009. 

Og det er vel og mærke ikke penge den an- 
satte nogensinde får del i. Reallønnen — også 
i den private sektor — er faldet i 2010. 

For mindre i løn producerer vi altså mere 
værdi til arbejdsgiverne — med frygten for 
fyring hængende over hovedet. 


Løntilbageholdenhed? 


I foråret 2012 skal de nye overenskomster for 
den private sektor forhandles. Den 4. januar 
starter forhandlingerne om overenskomster- 
ne på industriområdet med 240.000 ansatte. 
De plejer at ligge retningen for forhandlin- 
gerne i de andre dele af den private sektor. 
Arbejdsgiverorganisationen Dansk Indu- 
stri vil — ikke så overraskende — have ”fokus 
på en ansvarlig omkostningsudvikling og 
fleksibilitet for den enkelte virksomhed”. 
Hvad der måske er mere overraskende 
er at Børsen den 28. november bringer en 
artikel under overskriften ”LO spår laveste 
lønstigninger i 30 år”. I en ny prognose LO 
har lavet spår de ”økonomisk smalhals for 
landets lønmodtagere mange år frem”. 


Vende udviklingen 
Det virker ikke som nogen god forhandlings- 
taktik at melde sådan ud. LO's forudsigelse 
handler ligeså meget om deres egen rolle i 
de kommende år. Toppen i LO bør kæmpe 
for at vende udviklingen. 

I stedet har de opgivet uden at prøve, og 
har accepteret arbejdsgivernes logik. 


Hvis ikke overenskomstforhandlingerne 
skal ende i de laveste lønstigninger i 30 år (og 
realløns-nedgang igen) og endnu mere om- 
fordeling afværdierne til arbejdsgiverne, skal 
vi ikke regne med at fagtoppen vil hjælpe os. 

Vi må skabe presset på arbejdsgiverne selv. 





CHRISTINE KYNDI BERGEN 


LO-formand Harald Børsting 


Fagtoppens ja til Europagten er ikke i 
danske arbejderes interesse. Og det er 
en kniv i ryggen på arbejdere over hele 
Europa, der kæmper mod kapitalens 
krisepolitik. 


Støtten til Europagten fra Dansk 
Industri, Dansk Erhverv, Lars Løkke og 
den tidligere regering har været klar fra 
starten. Ikke så underligt: Europagten 
handler stort set kun om én ting: At 
europæisk kapital vil have europæiske 
arbejdere til at betale for krisen. 


Europagten skal gøre lønnen ”kon- 
kurrencedygtig”, gøre den offentlige 
sektor ”bæredygtig”, skøre i pension og 
efterløn osv. (se artikel bagsiden) 

Derimod kan det undre, at LO-for- 
mand Harald Børsting, få dage efter at 
aftalen blev indgået midt i december, 
meldte sig på banen med sin støtte — af 
hensyn til ”den langsigtede økonomiske 
stabilitet og dansk beskæftigelse”. 


Under forhandlingerne om Europag- 
ten i foråret var udmeldingen en ganske 
anden: 


”Jeg vil sætte stærkt spørgsmålstegn 
ved, om der er brug for sådan en pagt, 
og om den danske befolkning kan bakke 
op om en pagt, der udspringer af et tysk 
borgerligt ønske om flere besparelser,” 
siger Harald Børsting. (Politiken, 11. 
marts) 


Samme dag kunne TV2 Nyhederne 
berette: ”Hold nallerne fra vores løn. Så 
kontant lyder meldingen ifølge Politi- 
ken fra Danmarks to største hovedorga- 
nisationer for fagforeninger, LO og FTE” 


Fagtoppen og Europagten 


INTERNATIONALT 
SKRUEBRÆKKERI 

Og: ”Det er et respektløst angreb på 
den danske aftalemodel, der bygger på, 
at løn bliver aftalt af arbejdsmarkedets 
parter,” siger FTF's formand, Bente 
Sorgenfrey. 


Fagtoppen og 
arbejderklassen 

Sorgenfreys udtalelse giver et hint 
om, hvad der driver fagtoppen: Det er 
ikke hensynet til arbejderklassens løn, 
arbejdsforhold og pension. Det er deri- 
mod hensynet til, at fagtoppen fortsat 
kan leve fedt af at forhandle disse ting 
— uanset hvor små de er. 

I førnævnte Politiken-artikel er LO- 
formandens begrundelse den samme 
som FTF-formandens: "Det er fuld- 
stændig uacceptabelt, hvis EU blander 
sig i lønningerne og griber ind i en 
dansk tradition," siger LO's Harald 
Børsting. 


Så når de to faglige spidser nu siger 
ja, handler det ikke om, at vores løn- 
og arbejdsforhold er sikret, men om at 
fagtoppens er det: De kan fortsat få lov 
til at forhandle — så længe de holder sig 
inden for de udstukne rammer. 


Skruebrækkeri 


I stedet for at sige klart Nej til europæisk 
kapitals største angreb på løn, velfærd 
og pension siden 2. verdenskrig — så 
bakker toppen nu op om dette angreb. 

Det ligger i øvrigt i tråd med Bør- 
stings nytårsudtalelse, hvor han siger, 
at ”begge sider på arbejdsmarkedet har 
pligt til at bidrage til at bringe Danmark 
ud af den økonomiske krise”. (Hvorfor vi 
skal betale for en krise, vi ikke selv har 
skabt, fremgår ikke …) 








VW 


Så når millionvis af arbejdere i fx Græ- 
kenland, Portugal, Spanien osv. kæmper 
mod krisepolitikken, kan de ikke regne 
med støtte fra den danske fagtop. 

I faglig sammenhæng kalder man 
folk, der saboterer en kamp, for skrue- 
brækkere. For Børstings og Sorgenfreys 
vedkommende er der tale om interna- 
tionalt skruebrækkeri. 

De sætter kniven i ryggen på interna- 
tionale kolleger — og accepterer, at dan- 
ske arbejdere skal under det samme åg. 


Modstand 


Heldigvis er der lyspunkter længere 
nede i det faglige hierarki. Et initiativ, 
der kalder sig ”Forandring nu - en 
retfærdig fordeling af krisens regning” 
indkalder til landsdækkende demon- 
stration op til EU's finanspolitiske top- 
møde sidst i marts. 

”Europa står midt i en alvorlig krise, 
som ikke bliver løst ved at fortsætte 
den nedskæringspolitik, som er de 
europæiske lederes svar. I stedet er der 
brug for at kickstarte økonomien og 
investere i uddannelse, miljø og klima- 
job,” siger Anders Olesen, formand for 
Byggefagenes Samvirke i København, til 
Dagbladet Arbejderen. 

Men Anders Olesen skal nok ikke 
regne med støtte fra LO til demonstra- 
tionen — som han ellers efterlyser. 

I stedet for at vente på de faglige 
spidser må han — og vi — bruge demon- 
strationen til at bygge modstand fra 
græsrødderne. 





JØRN ANDERSEN 

Lenin stillede i 1919 i ”Venstre” kom- 
munisme — en børnesygdom' nogle 
principielle spørgsmål om hvorvidt 
socialister kan indgå kompromisser 
med den herskende klasse og hvad man 
overhovedet kan bruge parlamentet til. 
Disse spørgsmål, er med en ny regering 
og Enhedslistens JA til finansloven, igen 
blevet aktuelle for hele venstrefløjen. 


Gjort er gjort og mon ikke vi efterhånden 
som Internationale Socialister og særligt 
igennem dette organ har vist vores mod- 
stand mod, at Enhedslisten — efterhånden 
det eneste parti der ikke har accepteret den 
herskende klasses dagsorden - stemte ja til 
finansloven. 

Alligevel er der nogle overvejelser vi bør 
foretage os, for det kan måske gøre os bedre 
til at navigere i kommende spørgsmål, som 
vi bliver tvunget til at tage stilling til, nu når 
Enhedslisten er et regeringsbærende parti. 

I diskussionen om at stemme for finans- 
loven der har været efterfølgende på ven- 
strefløjen, har kritikken mod vores anbefa- 
ling af at stemme nej været, at vi har været 
utopiske, (revolutions)-drømmende, og at 
etnej i virkeligheden vil skade venstrefløjen 
og arbejderklassen mere end de forringel- 
ser der faktisk ligger i selve finansloven, da 
det er svært at pege på alternativer. 

I udgangspunktet mener vi ikke, at der er 
noget principielt i vejen for søge et kompro- 
mis. Men hvisman ikke er utrolig præcis på, 
hvad der er for nogle betingelser der ligger 
til grund for at man indgår et kompromis, 
risikerer man at bevæge sig ud på en sti der 
tager én længere og længere væk fra det 
overordnede mål man egentlig har. 


Kompromis med banditterne 
Lenin skrev, at der er forskel på det kompro- 
mis som er indgået fordi man er tvunget til 
det af ydre omstændigheder - han bruger 
et sted eksemplet med røverne der truer en 
og man indgår et kompromis (aflevere sin 
bil, penge og pas) for at overleve og måske 
senere fange dem og får dem straffet — og 
et kompromis hvor man ”pukker på de ob- 
jektive omstændigheder” og indgår et kom- 
promis for at få del i banditternes bytte. 

Han skriver også, at dette eksempel er lidt 
barnagtigt men fastholder dog forskellen 
imellem kompromisset der er indgået pga. 
objektive tvingende omstændigheder (fx 
strejkekassen er tom) og de kompromisser 
indgået af: ”af forræddere” (der som sagt) 
”pukker på objektive omstændigheder for 
at dække over deres egoistiske interesser 
(..) deres fejhed, deres ønske om at stå sig 
godt med kapitalisterne, deres modtagelig- 
hed for trusler, undertiden for overtalelse, 
undertiden for bestikkelse. 


Igen, fastslår Lenin, at det hele bliver 
mere vanskeligt at afgøre i konkret politik, 
hvor internationale- (kapitalisme i historisk 
dyb krise men også bølger af oprør og mod- 
stand), nationale- (første nye socialdemo- 
kratiske regering i næsten 20 år) men også 
andre særlige forhold (fx Enhedslistens 
fremgang — SF tilbagegang) spiller ind. 

Åt anbefale nej til finansloven - En børnesyg- 
dom for socialister der vil ændre noget? 





"Det er helt udelukket” at vælte regerigen , udtalte Pernille skipper i forbindelse med finanslovsforhandlingerne 


Enhedslisten 

Grunden til at spørgsmålet om finansloven 
er svær, er fordi vores parlamentariske 
kammerater i Enhedslisten, ikke helt lader 
sig indfange af de to kategorier som Lenin 
sætter i spil. 

Først og fremmest vil jeg mene der i ud- 
gangspunktet ikke var nogle ladt revolver 
mod Enhedslisten — snarere havde (eller 
i hvert fald burde) Enhedslisten offensivt 
havde sigtet med skarpt mod regeringen 
på sammen måde som højrefløjen sigtede 
mod den lilla 3-kløver. 

Dernæst kan vi uden at blinke sige, at 
vores parlamentariske kammerater ikke 
har handlet direkte forræderisk, egoistisk 
eller er bestikkelige, ligesom de heller ikke 
ønsker at stå på god fod med kapitalisterne. 


Modtagelighed overfor trusler 
Hvad man måske godt kan mistænke dem 
for er, at de er modtagelige overfor trusler 
uden det er reelt nok - og derfor ikke har 
den nødvendige mængde is i maven, der 
skal til for at lave det mest gavnlige taktiske 
kompromis. 

Pernille Skippers udmelding i Ræson (der 
udkom d. 12. november 2011 inden finans- 
lovsforhandlingerne var forbi) om at ”det 
er helt udelukket at vælte regeringen (og 
dermed stemme for finansloven) uanset 
hvad, vidner om en manglende kølighed. 


Derfor kan vores parlamentariske kam- 
merater argumentere for at der var ydre 
objektive forudsætninger der nødvendig- 
gjorde, at de indgik et kompromis om dette 
særlige indhold (finansloven 2012) under 
disse specifikke vilkår. 


Hvilken vej nu? 
Men det betyder ikke, at vi som kritisk ven- 
strefløj ikke skal fastholde at dette perspek- 
tivvar forkert. Det skal selvfølgelig fremsæt- 
tes dels som en loyal og kammeratlig- og 
samtidig salig og velbegrundet kritik af 
vores ledende Enhedslisten-kammerater. 
I føromtalte værk af påpeger Lenin, at 
holdningen til egne fejl er det sikreste 
kendetegn for hvor alvorligt et revolu- 
tionær parti er. Det værste i vores optik er 
imidlertid ikke, at vores parlamentariske 
kammerater følte sig nødsaget til at indgå 
dette specifikke kompromis (finansloven 
2012) — hvis det var det der var tale om. Det 
er værste er, at det blandt nogle kammera- 
ter bliver italesat som en stor sejr. 


Hvor skal forbedringer komme 
fra? 

Et sådan perspektiv fortæller os, at det eri 
parlamentet og igennem vores partikam- 
meraters hårde og taktisk snedige arbejde 
på Christiansborg, at forbedringer for os 


almindelige mennesker skal komme. 

Men ligegyldigt hvor dygtige de er — og 
det vidner de symbolske ”røde fingeraf- 
tryk” på finansloven også om — betyder 
presset på regeringen for at forbedre 
”vores” konkurrence-evne, altså vores na- 
tionale banditters profitter i dyb krisetid, 
at Enhedslisten reelt gennemfører de mi- 
nimumsløfter som S- SF havde lovet, inden 
de fik magten. En rolle som Pernille Skipper 
også selv erkender i førnævnte artikel. 

I stedet for at redde banditternes fi- 
nanslov for enhver pris, mener vi, at vores 
repræsentanter i parlamentet i højere grad 
skal bruge prime time eksponering til at 
tale modstand op mod den usolidariske 
krisepolitik. Et godt sted at starte er de 
kommende overenskomstforhandlinger, 
hvor toppen af vores fagorganisationer 
taler vores forventninger helt ned til real- 
lønsnedgang igen. Dermed skal vi igen 
betale for krisen. 





ANDERS BÆK SIMONSEN 


fVodstand.org - bøger til antikapitalister og socialister 

Håb om forandring eller 
”business as usual”? 


Regeringens første 100 dage 
Der er langt fra det håb om forandring, 
som mange troede de stemte på ved val- 
get i september, til den praktiske politik, 
regeringen nu fører. 

Ordet ”løftebrud” klæber så fast til SØRSF- 
regeringens første 100 dage — ikke mindst 
takket være de borgerlige medier. 

De borgerliges interesse i at pege på løf- 
tebrud er måske taktisk smart, men det er 
også hyklerisk: De borgerlige har haft 10 år, 
hvor de ikke selv har gjort noget ved sager 
som ventetid på hospitaler, overfyldte klas- 
selokaler, dyrere busser og tog osv. 

Men SRBSF's løftebrud er reelle — og langt 
de fleste af dem er til skade for ”de 99 
procent”. 


Kursskifte? 


Håbet for de mange var naturligvis, at en 
”rød” regering skulle markere et kursskifte: 
VKO's forringelser skulle rulles tilbage, den 
sociale tryghed styrkes, klima og miljø op- 
rustes og militæret nedrustes. 

Efter regeringens første 100 dage er sta- 
tus, at der er kommet mindre forbedringer 
for små grupper af udsatte. Men for flertal- 
let er det ”business as usual”. 

Den absolut største enkelt-sag er, at SRSF 
nu bakker op om afskaffelsen af efterløn- 
nen og forringelsen af dagpengene. Det 
har været et mål for de borgerlige i over 
10 år at afskaffe efterlønnen — til skade for 
titusinder af S-SF-vælgere. 


Strejke i D 


DSB kom i december måned endnu en- 
gang i mediernes søgelys. Denne gang 
på grund af ca. 800 mekanikere, elektri- 
kere, smede og øvrige håndværkere der 
strejkede, fordi de var utilfredse med, 
at de ikke fik pension af deres resultat- 
lønsaftale, som man gør på det øvrige 
arbejdsmarked. 


2011 sluttede dermed med endnu mere 
turbulens hos de danske statsbaner. Der 
har været en svingdør fra ledelsesgangene, 
problemer med togdriften i Sverige og ikke 
mindst den fortsatte farce omkring de nye 
IC4-tog. 


Spørgsmålet er så, ”Hvordan kunne det 
gå så galt?” 

For sagen er at DSB, indtil for blot et par 
år siden, var en forrygende forretning med 
penge i banken. Den daværende transport- 
minister, Hans Christian Schmidt, mente 
endog, at DSB skulle afgive 300 millioner 
til statskassen for, at kunne finansiere nye 
skattelettelser til de rige. 

Få måneder senere var DSB kastet ud i 
den alvorligste krise i mange år. 

Datterselskabet DSBFirst var på vej mod 
konkurs, kammeradvokaten havde rejst 
sag om ulovlig statsstøtte til DSBFirst, der 
kørte på Kystbanen og på den svenske del 
af Øresundskysten. 

Siden da er krisen blevet værre og værre. 

Og der har været gang i svingdøren til 
ledelsesgangen hos DSB. Alene i 2011 
er der blevet udpeget og afskediget fem 








Krisen 

Problemet for reformister i en tid med krise 
i kapitalismen er, at ikke kun De Radikale, 
men også S og SF vil gøre alt for at ”smøre” 
systemet. Forbedringer, der koster penge, 
må vente. 

Fx: Selv om SRSF har lovet at gøre noget 
ved klimaforandringerne, så kommer der 
kun til at ske meget lidt, fordi det er ”for 
dyrt”. Omstilling til kollektiv trafik og re- 
novering af bygninger kunne ellers skaffe 
titusindvis af arbejdspladser. 

SRSF vil ikke lade de rige betale for kri- 
sen, fordi de tror det vil skade ”erhvervsli- 


topchefer. 

Men en ting er udskiftningen på ledel- 
sesgangen. Mere alvorlig er problemerne 
med DSBFirst og IC4-togene. 


Det er ikke første gang, at DSB er i krise, 
og for at forstå den aktuelle situation, 
skruer vi tiden tilbage til 2006. Også den- 
gang skældte alle ud på DSB, hvis de da 
ikke grinede af jernbaneselskabet, som 
ikke kunne køre når det sneede, og som 
var nødt til at sætte togenes hastighed ned, 
fordi skinnerne var slidte. 

16 procent af togene, der kørte mellem 
landsdelene, var forsinkede. Kundernes 
tilfredshed var i bund. Og den kollektive 
togtrafik tabte til bilisterne, der udnyttede 
de glade dage med optur og forbrugsfest til 
at købe store nye og dyre biler. 

Men med en målrettet indsats lykkedes 
det at vende udviklingen. 

Togene begyndte at komme til tiden. 

Kunderne fik gratis internet i togene, de 
fik lettere ved at tage cyklen med, og de 
kunne købe billetten med mobiltelefonen. 

Nye produkter skabte nye kunder, og i 
2009 viste resultaterne sig: For første gang 
vandt jernbanen frem på bekostning af 
biltrafikken. Antallet af rejsende steg, det 
samme gjorde kundernes tilfredshed, og 
DSB's omdømme blev forbedret. 

Vigtigst var det, at DSB havde sat sig på 
Øresundstrafikken gennem datterselska- 
bet DSBFirst, som drives i samarbejde med 
det skotske firma First. Det var på den rute i 
det tæt befolkede område på begge sider af 





vet”. Men de vil gerne lade os andre betale, 
fordi de ved, at vi er nødt til at tage det 
arbejde, der er. 


Håbet 


Hvis krisen bliver værre — og det tyder alt 
på — så vil vi komme til at opleve SRSF føre 
en politik, der er værre end VKO's. 

Også SRSF-regeringen er vores modstan- 
der. Det eneste håb om reel forandring er, at 
vi organiserer kolleger og medstuderende 
til kollektivt at sige Nej til krisepolitikken. 


JØRN ANDERSEN 


Øresundskysten, at DSB skulle tjene penge. 

Men det var her, det gik grueligt galt. 

På den danske side var den nye køreplan 
alt for stram, så der opstod alt for mange 
forsinkelser, hvilket udløste voldsomme 
protester fra pendlerne på Kystbanen. Men 
først og fremmest gik tingene helt galt på 
den svenske side. 

køreledninger faldt ned, der opstod 
vinterproblemer, og da svenskerne gik i 
gang med at ombygge stationen i Malmøs 
centrum, blev antallet af spor halveret fra 
tolv til seks. Togene fra Sverige til Danmark 
kom, som vinden blæste, og skabte store 
forsinkelser og problemer på den danske 
side. 


Alt i alt er tabet på DSBFirst blevet op- 
gjort til 725 millioner kroner. 

En regning som DSB fik lov at betale, 
mens den svenske del af DSBFirst blev 
lukket. 

Samtidig har DSB fortsat kæmpe-pro- 
blemer med at få IC4-togene ud at rulle 
på skinnerne. Alene i 2011 har DSB, måtte 
nedskrive værdien af IC4-togene med 300 
millioner kr. DSB er gået fra et overskud på 
en milliard kroner i 2006 til et nul i dag. Og 
når DSB samtidig bruger mange penge på 
at betale for nye tog, betyder det at DSBi de 
sidste to år, har brugt flere penge, end man 
tjente. Det får gælden til at stige. 


Foreløbig er nettogælden steget med 
cirka 1,5 milliarder til 12 milliarder fra 2006 
til 2010. Og hvis ikke der gøres noget, vil 


Palæstina 


Udenrigsminister Søvndal undlod at 
stemme for Palæstinas optagelse i UNE- 
SCO, FN's organisation for uddannelse, 
kultur, kommunikation og videnskab. 
Søvndal ville hellere være sammen med 
USA og et par enkelte andre end med 
det overvældende flertal af lande, der 
stemte for optagelsen. 


Trafik 


Før valget snakkede S og SF om nedsæt- 
telse af taksterne i den kollektive trafik 
på 40 pct. ”Udskudt på ubestemt tid,” 
lød meldingen fra transportminister 
Henrik Dam Kristensen efter regeringen 
var dannet. Og i januar stiger taksterne 
istedet med godt 3 pct. 


Sundhed 


I valgkampen lovede S og SF, at pa- 
tienter højst skal vente 30 minutter på 
behandling på skadestuen. Det var der 
desværre heller ikke råd til. 

Droppet er også gratis tandlægetjek for 
unge og fattige samt gratis sundhedstjek 
for folk, der fylder 40, 50 eller 60 år. Og 
flere lægeambulancer i yderområder, 


og 
Skat 


Millionærskat og bankskat bliver ikke 
til noget. Derimod fastholdes VKO's 
topskattelettelser. 


CIA-kommission 

Det udvalg, der skulle undersøge de 
ulovlige CIA-overflyvninger i dansk luft- 
rum, bliver ikke til noget. 


JØRN ANDERSEN 


den stige til 16 milliarder i 2015. 

Derfor skal DSB spare én milliard kroner 
inden udgangen af 2014 svarende til mere 
end 10 procent af de nuværende omkost- 
ninger. 

Derfor kræver Enhedslisten, at opryd- 
ningen i DSBs økonomi ikke kommer til 
at gå ud over passagererne og de ansatte. 


- Det er helt urimeligt, hvis regningen 
for DSB's udlandseventyr og det mislyk- 
kede udbud af Kystbanen skal betales af 
passagererne eller af de ansatte. 

- De politikere, som stod bag disse for- 
kerte og tåbelige beslutninger, må sørge for 
at skaffe de penge, der skal til for at sikre en 
fortsat udbygning af togdriften i Danmark, 
siger Enhedslistens gruppeformand, Per 
Clausen. 





POUL ERIK KRISTENSEN 


FAKTA 

Den 12. december nedlagde 800-900 
håndværkere fra DSB vedligehold arbej- 
det efter at have forhandlet i trekvart år 
med ledelsen om overenskomsten. På 


et møde den 15. december valgte de 
strejkende at genoptage arbejdet fordi 
ledelsen havde lovet nye forhandlinger 
startende fra den 16. december. 

REJSEN TIL IRAK 


Vi bringer her en desperat beretning fra Irak, hvorfra en afvist asylsøger kort tid efter hjemsendelsen skriver om deportationen fra 
Danmark samt følelsen af at være fremmed, uforstående og utilpasset i Irak efter 10 års ophold i det danske asylsystem. 


af Ahmed Jabari 


Det er i dag onsdag d. 8. juni, 
og det er knap to uger siden, at 
jeg blev deporteret fra Ellebæk- 
fængslet i Sandholmlejren til Irak. 
Det er 10 år siden, jeg forlod Irak, 
men nu opholder jeg mig igen 
i min gamle hjemby Kirkuk. Jeg 
genkender ingen, folk er blevet 
gamle, gaderne og bygningerne 
er ødelagte efter bombespræng- 
ninger, busruterne er lavet om, 
og der er rejst nye bygninger og 
broer overalt. Jeg kan ikke finde 
rundt, ved ikke, hvor jeg er, og 
hvor jeg er på vej hen. Jeg tror, 
at mit problem er, at jeg inte- 
grerede mig mere i det danske 
samfund, end hvad normalt er. 
Jeglærte dansk, fik danske venner 
og havde aldrig forestillet mig, 
hvad der ville ske, hvis jeg en dag 
måtte forlade alt det. Her i Irak 
tænker folk kun på penge. Mine 
slægtninge forstår ikke, hvordan 
det kan være, at jeg ikke har ud- 
rettet noget gennem de sidste 10 
år af mit liv. ”Hvad har du lavet i 
Danmark? Har du et hus, en bil, 
penge?”, spørger de mig. Og hvad 
skal jeg svare? De forstår ikke, at 
uden et CPR-nummer, har man 
ingen muligheder i Danmark, 
uden CPR-nummer er man intet 
værd. Jeg vil nu beskrive, hvordan 
de sidste par uger er forløbet, 
for at vise, hvordan det danske 
asylsystem virker, og hvordan det 
egentlig føles at blive deporteret. 


Normalt har jeg haft mødepligt 
hos DanskRøde Kors i Sandholm- 
lejren hver anden torsdag mellem 
kl. 13 og 15. Selvom jeg var bange 
for politiet fordi jeg sidste år var 
blevet anholdt med henblik på 
udvisning, og pga. rygter om, at 
irakere hjemsendes for tiden, fik 
en ven overbevist mig om, at der 
ikke ville ske noget. Jeg meldte 
mig altså, men da politibetjenten 
fandt mit navn på listen, ringede 
han efter flere betjente. De tog 
mig med til afhøring på kontoret, 
anholdte mig og førte mig videre 
til Ellebæk. Eftersom jeg har haft 
psykiske problemer og normalt 
tager antidepressiv medicin, kom 
to sygeplejerske nogle dage efter 
og sørgede for, at jeg blev indlagt 
på Hillerød Hospital, da min 
psykiske tilstand var så dårlig, 
at de ikke mente, at jeg kunne 
blive i Ellebæk. Jeg nåede kun at 
være på hospitalet en enkel nat, 
og fik kun talt kort med lægen, 
inden fire civilbetjente dagen 
efter troppede op på hospitalet 
og førte mig tilbage til Ellebæk. 
Jeg forstår ikke, at et europæisk 
land som Danmark, der tager i 
krig for at lære andre nationer 
om menneskerettigheder, selv 


kan bryde dem i sådan grad. Jeg 
mener, vi er i Danmark! 

Da jeg kom til Ellebæk, var 
jeg træt og forvirret, fik sovet et 
par timer, inden politiet ved en 
nitiden igen hentede mig. Jeg 
blev kørt sammen med syv andre 
afviste asylsøgende til et ukendt 
sted, hvor et gammelt fly ventede 
på os. Vi fik ikke af vide, hvor vi 
blev fløjet fra, men turen endte i 
Stockholm Lufthavn, hvor et stort 
fly ventede på afviste asylsøgende 
fra Sverige, Norge, Finland og 
Danmark. Så vidt jeg ved, er det 
ikke lovligt for politiet at fragte 
os til Stockholm uden pas eller 
opholdskort, men det danske 
politi har gjort mange ulovlige 
ting, som den normale dansker 
ikke aner noget om. Eksempelvis 
blev min mobiltelefon stjålet i 
Ellebæk-fængslet. Jeg satte stor 
pris på den, men da jeg sagde, at 
jeg ville have den tilbage, sagde 
politibetjenten bare, at de ikke 
kunne finde den, og at de kunne 
give mig en lille erstatning, der 
overhovedet ikke dækkede tele- 
fonens pris. 


Onsdag d. 25. maj, kl. to om 
natten, en uge efter, jeg meldte 
mig hos Dansk Røde Kors, blev 
alle os afviste asylsøgende fra Irak 
fløjet fra Stockholm til Baghdad. 
Vi var omtrent 55 samt over 100 
betjente ombord på flyveren. 
Ingen af de skandinaviske be- 
tjente turde at bevæge sig ud af 


lufthavnen i Baghdad. De sen- 
der os tilbage, fordi regeringen 
har vurderet, at Irak er sikkert, 
men betjentene tør ikke engang 
vove sig ud af lufthavnen. Der er 
åbenbart forskel på mennesker 
i forhold til vigtigheden af deres 
sikkerhed. I Baghdad Lufthavn 
blev vi holdt tilbage uden mulig- 
hed for at drikke eller spise. Først 
klokken ni om aftenen blev jeg 
endelig kørt med tre andre mod 
oliebyen Kirkuk som vi nåede kl. 
tre om natten. Grænsekontrollen 
holdt os tilbage, så vi måtte blive 
siddende på gaden til kl. fem om 
morgenen inden vi kunne køre 
videre mod Kirkuk. 


Da jeg nåede Kirkuk, der førhen 
havde været en ren og pæn olieby, 
blev jeg fuldstændig chokeret. På 
trods af Saddam Husseins dikta- 
toriske styreform, havde han dog 
formået at holde byerne rene og 
pæne. Med den nuværende rege- 
ring var Kirkuk komplet ødelagt. 
Jeg kunne ikke få mig selv til at 
stige ud af taxaen, så jeg kørte 
videre mod byen Sulaimanya i 
Kurdistan, hvor jeg vidste, at en 
af mine venner, som blev udvist i 
forbindelse med Kirkeasyl i Bror- 
sons Kirken i 2009, bor. Jeg fandt 
ham, og vi brugte noget tid sam- 
men, inden det gik op for mig, 
at der intet er for mig her i Irak. 
Jeg er mindst ligeså fremmet her 
som jeg var i Danmark. Samme 
eftermiddag ville jeg tage en lang- 

distancebus tilbage til Kirkuk, 
men da chaufføren krævede 400 
dinar for busturen, blev jeg tosset, 
fordi jeg troede, at han ville snyde 
mig. Jeg tænkte på, hvordan den 
samme bustur i 2001 kostede 
1 dinar. Jeg havde svært ved at 
forstå, at der var gået 10 år. Jeg 
kunne ikke tage mig sammen. At 
være i Irak, føltes som en drøm. 


Jeg tog altså bussen tilbage til 
Kirkuk, hvor jeg stadig opholder 
mig. Hver dag chokeres jeg ved 
synet af byen. Alt er ødelagt ef- 
ter bomberne, jeg kender ingen 
ansigter, og jeg kan ikke læn- 
gere finde rundt. Da jeg ankom 
til byen, tog jeg over for at hilse 
på en ven, der har en butik, hvor 
han sælger juice, is og saft, men 
til at starte med kunne han slet 
ikke genkende mig. Han var også 
blevet ældre, havde gråt hår og 
fuldskæg. Jeg tog derfra, og kunne 
ikke længere finde ud af, om jeg 
var i København eller Kirkuk. Jeg 
begyndte at blande tingene sam- 
men. Pludselig fik jeg et opkald 
fra Danmark - det gjorde mig 
rigtig dårlig. Jeg forstod ikke, at 
jeg var iIrakmen fik opkald fra en 
fra Danmark. Jeg ville tage en me- 
tro, men kunne ikke finde den og 
begyndte at græde, mens jeg talte 
itelefon. Jeg vaklede på fødderne 
og følte, at jeg var ved at besvime. 
Samtidig må der have været sket 
noget med min mobil, for jeg kan 
huske, at jeg genstartede den, og 


datoen viste 2005, hvilket gjorde 
mig endnu mere usikker. Jeg blev 
ked af det, og vidste ikke, hvilket 
år vi var i. Til sidst fik jeg taget en 
taxa ud til min søsters hus. Det 
gik op for mig, at jeg ikke havde 
sovet i 48 timer. Mit hoved ham- 
rede som ville det eksplodere, og 
jeg faldt i søvn ligeså snart, jeg fik 
lagt mig ned. 


Da jeg vågnede dagen efter, 
havde jeg det en smule bedre. 
Men jeg kan stadig ikke tilpasse 
mig. Jeg havde aldrig forestillet 
mig, at jeg skulle forlade Dan- 
mark. Konstant kommer der 
slægtninge på besøg for at spørge 
mig om, hvad jeg har udrettet i 
Danmark. Jeg kan ikke lide kritik, 
og slet ikke når de ikke forstår, 
hvad det vil sige at være uden 
CPR-nummer i Danmark. Jeg ved 
ikke, om jeg kan holde til det, og 
begynder at blive bange for, at jeg 
er ved at blive tosset. Jeg kan ikke 
skrive mere. Jeg er træt af mig selv, 
og føler ikke, at jeg er noget værd. 
Det føles som at være en taber i 
livet. Tak for alle de gode, dejlige, 
hyggelige dage som jeg har haft 
med jer, søde venner i Danmark. 


visAvis indsamler penge for at 
kunne trykke deres 6. nummer. 
Støt deres arbejde ved at over- 
føre penge til deres konto: 7851 
3285805. 

Se mere på deres hjemmeside 
www.visavis.dk. 


Socialistisk Arbejderavis brin- 
ger en historie om en hjem- 
sendt irakisk asylansøger i 
samarbejde med visåÅvis. 
visAvis er et tidsskrift om asyl 
og migration lavet i samarbej- 
de mellem både folk med og 
uden dansk statsborgerskab 
I Danmark og et webmagasin 
(læs www.visavis.dk). Ambitio- 
nen bag tidsskriftet er at ska- 
be en ny form for offentlighed 
ved at bringe nye stemmer 
ind i asyldebatten: teoretiske 
perspektiver, beskrivelser af 
aktivistiske kampe, journali- 
stiske og kunstneriske bidrag 
- og ikke mindst de historier, 
som flygtninge og migranter 
selv har på hjerte 

Børn anbringes 
stadig I arresthuse 


Af Sonja Lange 


Flere hundrede børn og unge mellem 14 og 17 år bliver 
anbragt i arresthuse, mens de venter på at komme i grund- 
lovsforhør. Red Barnet opfordrer justitsministeren til at 
reagere på udviklingen. Kriminolog og SSP-konsulent 
Charlie Lywood peger på alternative løsninger og at man 
skal stoppe med at behandle børn og unge som voksne. 


Den 30. november 2011, skrev Politiken en artikel om, 
at flere hundrede børn og unge mellem 14 og 17 år bliver 
anbragt bag tremmer i danske arresthuse, mens de venter 
på at komme i grundlovsforhør. 


Red Barnet opfordrer justitsminister Morten Bødskov (S) 
til at sende børn og unge i sikrede institutioner i stedet for, 
som Red Barnet redegør for i dette citat. ”Han må reagere 
på, at der stadig er børn, der tilbringer tid ivoksenfængsler 
til trods for, at der findes institutioner, som kan tage sig af 
dem”, siger generalsekretær i Red Barnet Mimi Jakobsen 
til Politiken. 

Red Barnet mener, at indsættelser af børn og unge i vok- 
senfængsler er i strid med FN's børnekonvention. ”Rege- 
ringen har jo mange gange nævnt børns rettigheder i deres 
grundlag, og jeg er ikke i tvivl om, at en ny justitsminister 
må få den her sag løst omgående”, siger Mimi Jakobsen. 


Justitsminister Morten Bødskov (S) siger til Politiken, at 
det er regeringens principelle holdning, at børn og unge 
mellem 14 og 17 år ikke skal sidde i et voksenfængsel. 
Han vil dog ifølge Politiken først have lavet en ”analyse af 
omfanget af behovet for nye initiativer”. Han peger på, at 
der er visse steder i landet, hvor det er et praktisk problem, 
hvor det kan være meget langt at køre mellem arresthuset 
og den sikrede institution, for at få en enkelt overnatning. 


Socialistisk Arbejderavis har talt med kriminolog og SSP- 
konsulent Charlie Lywood, som ikke mener, at man tager 
sine egne holdninger alvorligt: 

”Der er en grund til, at Danmark har skrevet under på, 
at børn ikke må sidde i fængsel, men derimod, hvis de skal 
frihedsberøves skal det være i en ungdomsinstitution. Og 
det er fordi børn i 14-17-års alderen slet ikke er færdige med 
at udvikle sig mentalt. Det der gælder for voksne, skal ikke 
gælde for børn. For ved at behandle unge som voksne, så 
er vi med til at give dem indtrykket af, at de er nogen, som 
vi har opgivet”. 


Charlie Lywood fortæller, at nyere forskning viser, at 
evnen til at overskue konsekvenser af egne handlinger 
først er fuldt udviklet i 22-24-års alderen, hvor man før 
har troet, at det lå inetop 16-18-års alderen. Han så derfor 
hellere, at man undlod varetægtsfængsling af børn, og at 
man i stedet tilkaldte forældrene, så de kunne indgå i en 
kontrakt om at sikre, at deres børn mødte op dagen efter 
til grundlovsforhør. 

I tilfælde, hvor det ikke er realistisk, må kommunens 
sociale myndigheder træde til for at sikre barnets tilste- 
deværelse. ”Og hvis der derudover er brug for yderligere 
frihedsberøvelse inden den egentlige retssag, må det være 
på en sikret ungdomsinstitution med det relevante social- 
pædagogiske personale”, siger Charlie Lywood til Sociali- 
stisk Arbejderavis. 


Desuden mener han, at der er brug for nytænkning, når 
det kommer til det med at takle børn og unge, der begår 
strafbare handlinger, og han peger derfor på metoder, der 
bliver brugt i f.eks. Japan, hvor der er meget få under 20 år, 
der kommer i fængsel. Der bliver de fleste sager afgjort gen- 
nem en slags familieretssag, hvor man inddrager familien 
og den unge i en løsning af problemet, f.eks. ved at kræve, 
at barnet skriver et undskyldende brev til den eller de, han 
eller hun har forbrudt sig i mod. 

Det og andre metoder af samme karakter er ifølge Char- 
lie Lywood vejen frem: ”Det er dét, et barn lærer noget af. 
Det gør barnet ikke i et arresthus eller et voksenfængsel og 
måske slet ikke som frihedsberøvet”. 

Men i Danmark forhindrer retsplejeloven at drive andre 
former for samfunds-understøttede løsninger. ”Hvis vi 
fortsætter alene ved at tænke i at ”pine” barnet, for at få 
det til at rette sig, vil vi fortsat producere voksne, som begår 
kriminalitet, fordi vi behandler barnet som kriminelt 


Betalingsring: Den lette 
og asociale løsning 


Enhedslisten i København har 
indkaldt til en kampagne, for at 
medlemmerne” får ejerskab til, kan 
argumentere for og gøre ”træng- 
selsringen” til en hjertesag”. Det 
er positivt, at man på den måde 
vil bruge sine medlemmer aktivt, 
og vi vil her give vores bidrag til 
debatten. 


Baggrund 

Det er ikke unormalt, at arbejdere 
i dag kører langt for at komme på 
arbejde. Årsagen hertil er, at de 
store virksomheder klumper sam- 
men i de store byer. Samtidig med 
at de boliger, der er til at betale for 
almindelige arbejdere, ligger uden 
for de store byer. 

Der er flere grunde til at ønske en 
kraftig begrænsning af biltrafikken i 
byerne. Dels sundhedsproblematik- 
ken: hvert år dør der, ifølge Institut 
for Folkesundhedsvidenskab, 675 
mennesker af trafikforurening i Kø- 
benhavn. Og dels er der klimaaspek- 
tet, hvor et af de væsentlige bidrag til 
reduktionen af CO2-udledning skal 
komme via omlægning fra privat til 
kollektiv transport. 

Det er under de ovenstående for- 
hold vi skal vurdere en kommende 
betalingsring. 


Der skal være et alternativ 
Som med alle andre klima- og miljø- 
problemer bliver vi som venstrefløj 
nød til at tænke både på social ret- 
færdighed og have arbejderklassens 
hverdag med i betragtning. 

For det første bliver vi nød til 
at bryde med ideen om, at vi kan 
løse klimaproblemerne ved at øge 
afgifterne og ved hver især at om- 
lægge vores individuelle forbrug. 
Klima- og miljøproblemerne er 
store og systematiske. Derfor skal 
der systemforandringer og ikke 
forbrugerforandringer til for at løse 
verdens klima- og miljøproblemer. 

Alternativet til at betale til beta- 
lingsringen for at komme på arbejde 
eri dag langsomme - ofte forsinkede 


- overfyldte busser og tog, som for 
mange vil gøre arbejdsdagen både 
længere og mere besværlig. Hvis der 
ikke investeres massivt i offentlig 
transport, som et reelt alternativ, 
bliver betalingsringen derfor blot 
en ny skat til at fylde statens kasse. 

Hvis vi ikke gør den offentlige 
transport til et reelt alternativ, men 
nøjes med at forhøje afgifterne, 
gør vi på længere sigt miljø- og 
klimaproblemer til en middelklas- 
sedagsorden, fordi arbejderklassen 
ved, at de løsninger, der forsøges 
anvendt, altid betyder, at de skal til 
lommerne. 


Betalingsringen øger 
uligheden 

Debatten om betalingsringen har 
udelukkende handlet om beta- 
lingsringens placering og om den 
offentlige transport. Et forhold, der 
stort set er blevet overset iden ophe- 
dede diskussion, har været at beta- 
lingsringen ville ramme almindelige 
lønmodtagere væsentligt hårdere 
end velbetalte direktører. 


Ifølge det nuværende forslag vil 
det komme til at koste 25 kr. at pas- 
sere betalingsringen i myldretiden. 
For en person, der bor uden for 
København, men arbejder i Køben- 
havn, vil det koste ca. 11.000 kr. om 
året at komme på arbejde. For en 
pædagog med en årlig indkomst på 
350.000 kr. vil det betyde en ekstra 
udgift på godt 3 procent af brut- 
toindkomsten. For en direktør med 
en årlig indkomst på I million bliver 
det derimod kun til en ekstra udgift 
på ca. 1 procent af bruttoindkom- 
sten. Pædagogen vil derfor, med 
indførelse af en betalingsring, lide et 
væsentligt større økonomisktab end 
direktøren. Det kan derfor undre, at 
traditionelle arbejderpartier, som 
S og SE gør sig til bannerførere for 
stigende ulighed og et sådant angreb 
på arbejderklassen. Ydermere bliver 
logikken, at det er ok at forurene 











og svine miljøet til, hvis du har råd 
til det. 


Endnu en skat? 
Med betalingsringen vil udviklingen 
med privatbilisme fortsætte. Staten 
vil være afhængig af, at der hvert år 
kører et bestemt antal biler igennem 
ringen, for at få penge i kassen. Det 
bliver derfor svært helhjertet at be- 
kæmpe den stigende privatbilisme. 
Ligesom med cigaretter, usunde 
fødevarer osv. sætter man aldrig 
fokus på de selskaber, der skaber de 
sundhedsskadelige stoffer. Man sæt- 
ter en afgift på, som ikke er for høj og 
som ikke skræmmer kunderne væk, 
for at staten kan sikre sig en stabil 
ekstra indkomst. 

Der er behov for en generel om- 
lægning 

Der er behov fra en generel om- 
lægning fra privat til offentlig trans- 
port. Betalingsringen vil kun være et 
skridt i den rigtige retning, hvis der 
først opbygges et reelt og brugbart 
alternativ. Klimaet og vores sundhed 
har ikke brug for, at det bliver dyrere 
for arbejderklassen at køre i bil. Vi 
har brug for en kollektivomlægning 
af vores transport og for bilfri byer. 
Dette kan kun presses igennem ved 
en massiv og bred bevægelse ugjort 
af almindelige mennesker. En sådan 
bevægelse får vi ikke af, at venstre- 
fløjen laver kampagner for at hæve 
skatterne og afgifterne, men ved 
at komme med bud på hvordan vi 
kan indrette byen helt anderledes 
og ved at stille krav om mere, bedre 
og billigere offentlig transport. Med 
tiltag som betalingsringen, der lader 
almindelige mennesker betale for 
systemskabte problemer, risikerer 
viat distancere os fra de mennesker, 
som vi skal ud og kempe sammen 
med. 





JESPER JUUL MIKKELSEN OG MATHIAS M. 

Afghanske asylansøgere i D 


10 års krig og besættelse af Afghanistan 
har skabt endnu flere flygtninge end de 
7-8 millioner, som flygtede fra Afghani- 
stan til Iran og Pakistan under den sov- 
jetiske besættelse og den efterfølgende 
borgerkrig. 


Næsten 6 millioner er vendt tilbage fra 
Iran og Pakistan, men lever stadig i flygt- 
ningelejre, blot i deres eget land. Det be- 
tyder at omkring 25% af alle Afghanistans 
indbyggere er flygtninge. 

Lederen af FN's flygtningeprogram for 
Afghanistan erkender nu, ifølge Ritzau/ 
AFP, at indsatsen for flygtningene har slået 
fejl, fordi de stadig ikke kan finde arbejde, 
bolig og mad. Der er stadig 3 millioner 
afghanske flygtningeuden for Afghanistan. 


Flygtninge fra Afghanistan søger mod 
Europa, hvis de har mulighed for det. 
Omkring 30.000 lever i Grækenland. De 
fleste uden papirer, rettigheder og hjælp. 
Nogle rejser videre til andre europæiske 
lande, heriblandt Danmark. Fra 2008 til 
2010 har næsten 3000 afghanere søgt asyl i 
Danmark, ca. halvdelen har fået afslag. Der 
var i perioden 834 uledsagede børn blandt 
asylansøgerne. For 2011 foreligger endnu 
ingen statistik. 





Afghanske protester 

Afghanske asylansøgere organiserede en 
protestdemonstration foran Christians- 
borg den 10. november 2011. De er forfær- 
dede over, at 125 ud af 162 asylansøgere 
har fået afslag på deres ansøgning om asyl. 
Og de er endnu mere forfærdede over, at 
myndighederne vil sende dem tilbage til 
Afghanistan mod deres vilje. 


De afghanske asylansøgeres demonstra- 
tion var organiseret med støtte fra Tram- 
polinhuset, som er et nyt fælles møde- og 
aktivitetshus for danskere og flygtninge. 
Trampolinhuset ligger i Skyttegade 3 på 


Nørrebro. (Vi bringer også en artikel fra 
deres avis Visavis på side 5 i dette nr.) 
Også netværket Asylret støtter afghanske 
asylansøgere. De kæmper mod at afgha- 
nerne hjemsendes mod deres vilje. Det 
lykkes nogle gange for Asylret at forhindre 
tvangshjemsendelse. Men Asylret forsøger 
også at følge asylansøgerne til Afghanistan 
for at dokumentere, hvad der sker med 
dem efter hjemsendelsen. 
”Bedsteforældre for Asyl” laver et stort 
konkret støttearbejde for asylansøgere i 
lejrene. Helt aktuelt er de meget bekymrede 
over alt for mange tvangshjemsendelser til 
hjemlande i krig og kaos, som f.eks. Afgha- 

nistan. De er også meget bekymrede over 
de mange asylansøgere, som har ventet 
i lejrene i helt op til 12 år. De appellerer 
til den nye regering om at rette op på den 
uanstændige praksis. 


Danmarks særlige ansvar 

Danmark har et særligt ansvar overfor 
afghanske flygtninge, fordi Danmark er 
en del af NATO-styrken, som nu i 10 år 
har besat Afghanistan. Den humanitære 
og sikkerhedsmæssige situation i Afghani- 
stan forværres dag for dag. Dette har først 
mulighed for at ændre sig til det bedre, når 
de fremmede tropper har trukket sig ud af 
Afghanistan og givet afghanerne en chance 
for selv at bestemme i deres eget land. Ind- 
til da skal Danmark give afghanerne asyl 
af humanitære grunde, så de kan skabe 
sig et liv her. 

Det er rigtig positivt, at de afghanske 
asylansøgere kommer ud af lejrenes pas- 
sivitet og kæmper sammen for et anstæn- 
digt liv. 





LENE JUNKER 
Billed: Bedsteforældre for asyl har været 
særdeles aktive i støttearbejdet for asylan- 
søgere. 


Hvad får arbejderklassen til at kæmpe? 


Året 2011 blev et bemærkelsesværdigt op- 
rørets år — lige fra starten af det arabiske 
forår med Ben Alis flugt fra Tunesien den 
14. januar. Over sommerens protester i 
Israel til Occupy Wall Street blev cirklen 
sluttet med et spirende opgør med Putin 
omkring jul. 


Lige så stor som den geo-politiske 
spændvidde, lige så forskellige har oprø- 
rene været i deres form og udtryk. Særligt 
på et punkt har nogle skilt sig ud, nemlig 
mht. arbejderklassens aktive involvering, 
hvor Tunis, Egypten og Grækenland træ- 
der frem. 

Men også oprøret i Wisconsin og de of- 
fentligt ansattes generalstrejke i Storbri- 
tannien inovember. I det lys er der sikkert 
mange, som lidt frustreret spørger: Hvad 
bliver der af oprøret i Danmark? Og ikke 
mindst: Hvad med arbejderklassen — er 
den helt død? 


Den gode nyhed 

Med hensyn til det sidste er den gode ny- 
hed, at det er den ikke — den er såmænd 
så sprællevende som nogensinde før. 
Husk bare lige på de offentligt ansattes 
strejker i 2008, og at vi i henholdsvis 2010 
og 11 så Danmarkshistoriens største til- 
lidsmandsmøder for offentligt ansatte og 
på LO-området. 

Så kan nogle mere sortseende mene, at 
2008 er ved at være længe siden. Men her 
skal man huske, at der heller aldrig tidligere 
her i landet har været store strejker hvert 
andet år — 5-10 år har været langt mere ty- 
pisk siden 2. verdenskrig. Og dette billede 
har også været det typiske i andre lande. 
Før vi føler os alt for frustrerede, skal vi 
lige huske, at det er strejkebevægelserne 
i Egypten og Grækenland, som har været 
unikke. 


Ingen kan forudsige strejker 
Ud fra en overordnet betragtning kan vi 
forvente, at der igen vilkomme store strej- 

ker i Danmark, for utilfredsheden er der. 
Men — og det er måske, for nogle, en knap 
så god nyhed — ingen kan forudse hvornår. 

Når det kan fastslås med så stor sik- 
kerhed, er det fordi, der, mig bekendt, 
aldrig har været nogen, som har forudset 
de seneste mange års store strejker. Og 
slet ikke dem, som udviklede sig til vilde 
ukontrollerede strejker. For selv om man 
nok kunne forudse, fx Påskestrejkerne kom 
som officielle storstrejker, var der ingen, 
der kunne forudse den voldsomme vilde 
massestrejke, som det udviklede sig til. 

Atman så bagefter kunne forklare, hvor- 
for det udviklede sig som det skete, er en 
helt anden sag. Hvilket også er en sandhed 
om rigtigt store strejkebevægelser, som i 
Frankrig i 1968 og med Solidarnosc i Polen 
i 1980-81: Ingen så dem komme — men ef- 
terfølgende kunne man nok fremanalysere 
de faktorer, som forklarede dem. 


Hvad får folk til 
at strejke? 





Utilfredshed er en basal forudsætning for 
enhver strejke — lille som stor. Men util- 
fredshed alene giver ingen strejke. En helt 
afgørende ting er også troen på strejken 
— dels at det nytter og at det overhovedet 
kan lade sig gøre. Det sidste kan man 
samlet kalde selvtilliden i arbejderklassen 
eller troen på egne kræfter. Her er der et 
dialektisk forhold mellem troen på, at det 
nytter og det kan lade sig gøre, som samlet 
bedst udtrykkes ved sammenholdet på den 
enkelte arbejdsplads. Er det stærkt, er det 
både lettere at få strejken i gang, men også 
at tro at man kan vinde. 

Helt så enkelt er det ikke ved bredere 
politiske strejker, som kræver et sammen- 
hold mellem arbejdspladser og endda byer, 
som er en ret abstrakt størrelse. Derfor 
kræver det en organisering eller netværk 
mellem arbejdspladserne, så solidariteten 
kan blive synliggjort. Sådanne strejker, 
som oprindeligt kun har udgangspunkt i 
mindre netværk, kan så senere rive bredere 
lag med sig. 


Vi kan bygge op 

til strejker 

Selv om det i de fleste tilfælde er umuligt, 
at planlægge eller forudse strejker, så er det 
absolut muligt at bygge op til dem. Både i 
det små på den enkelte arbejdsplads og 
bredere i arbejderklassen. Forstået på den 
måde, at man står med de bedste forudsæt- 
ninger for at vinde, den dag strejkeviljen 
opstår. I forhold til politiske strejker består 
det i høj grad ien kombination en italesæt- 
telse af utilfredsheden og at opbygge net- 
værk mellem brancher og arbejdspladser, 
f.eks. i form af tillidsmandsmøder. Det 
gjorde venstrefløjen med stor succes op til 
overenskomstforhandlingerne (OK) 1985, 
og det bar rigtigt langt under Påskestrej- 
kerne, hvor man var på nippet til at vælte 
Schluter. 


Trepartsforhandlingerne 

Når det ikke er særligt tænkeligt, at det 
samme kan lade sig gøre op til de kom- 
mende OK-forhandlinger, skyldes det den 
meget defensive stemning pga. krisen. 
Uden det dog kan udelukkes, at arbejds- 
givernes grådighed kan betyde, at de går 
for vidt. 

Men det er måske mere tænkeligt, at 
det vil ske ved de kommende treparts- 
forhandlinger, som bekvemt er henlagt til 
efter OK-12, så man kan tømme arbejder- 
klassens lommer for tredje gang. 

Særligt pga. alden"hype”, der længe har 
været om disse, burde det være muligt at 
italesætte, at der skal holdes nogle "holde- 
øje-med”-tillidsmandsmøder under dette 
forløb. Specielt efter OK-12 kan man frygte, 
at tilliden til de faglige ledere kan ligge på 
et meget lille sted. Sådanne møder vil være 
et godt udgangspunkt for proteststrejker, 
hvis trepartsforhandlingerne udvikler sig, 
som man kan frygte. 





HANS JØRGEN VAD 


Billed: Fra protesterne i Wisconsin 

OECD spår fortsat 
nedtur for Danmark 


År 2011 har været et rigtigt dårligt år på det dan- 
ske aktiemarked. Ifølge en opgørelse foretaget for 
Politiken af Nasdaq omx (der driver Københavns 
Fondsbørs) var værdien af danske aktier på sidste 
handelsdag i december 2010 1.324 milliarder kroner. 
På sidste handelsdag i 2011 var værdien faldet til 
1.090 milliarder kroner. Det er et fald på 234 milliar- 
der (prisen på ca. 7 storebæltsforbindelser). 

Problemerne på aktiemarkedet er et tegn på den 
krise der rammer almindelige mennesker. 

OECD siger i en ny rapport at den økonomiske 
nedtur vil fortsætte gennem 2012. 

COP17: 
En kæmpe fiasko 


ENs metrologiske organisation har oplyst at igen- 
nem de sidste 15 år, har de 13 af dem været de var- 
meste. Derfor står man tilbage i skyggen og tænker 
på, har dette noget at gøre med den manglende 
prioritering af klima — er svaret så enkelt, og er 
COP17 endnu en fiasko? 

Christiana Figueres, FN's klimachef, udtalte sig 
til topmødet i Durban, i starten af hendes tale;” 
Forhandlingerne i de kommende dage vil være 
udfordrende (..) Vi må være realistiske omkring 
forventninger til et gønnembrud i Durban”. 

Sidenhen blev der dog talt om et gennembrud, 
men reelt er det blot et forsøg på at italesætte de 
magre resultater som sejre. Hvis man virkelig vil se 
på verdens lederes ambitionsniveau for indsatser 
overfor klimaet, kunne man starte med at se på 
den støtte, de giver til de klimaødelæggende fossile 
industrier. 


Mere støtte til fossile brændstoffer. 
Trods fine hensigter om at gøre noget ved klima- 
problemerne har verdens regeringer i 2010 brugt 
2.300 milliarder kroner på støtte til olie, gas og kul. 

Olieprodukterne har fået mest i støtte de sidste 
to år imens gassen har fået næstmest. Samlet set er 
har de fossile brændstoffer fået en tredjedel mere i 
støtte i forhold 2009. 

De rigeste og mest udviklet lande har et større an- 
svar for klimaforandringerne, da det også er dem der 
har forurenet mest. De 20 største økonomier (G20) 
indgik derfor for to år siden en aftale om at udfase 
deres støtte til fossile brændstoffer. Det er således et 
kæmpe løftebrud at støtten isamme periode faktisk 
er steget med 614 milliarder kroner. 


Hvis klimaet var en 
bank var det reddet 
Når det handler om sundhed, uddannelse, velfærd 
og klima siger kapitalisterne og deres lakaj-politike- 
re, at der slet ikke er penge nok. Men når det handler 
om fossile brændstoffer, våben og bankpakker viser 
det sig, at der er rigeligt med penge. COP17 viser 
igen, at så længe det er kapitalismen der hersker, 
bliver der ikke igangsat de nødvendige initiativer 
der skal fremtidssikre vores planet. 

Som præsidenten af Venezuela konstateret på 
Klimatopmødet COP15 i København; ”hvis klimaet 
var en bank, ville den have været frelst for længst”. 

Imens den amerikanske Occupy- 
bevægelse i løbet af november og 
december er blevet smidt ud af by- 
ernes parker og pladser, har den ved 
en række forskellige initiativer rettet 
mod ”den 1 procent” vist modenhed. 


Det har primært drejet sig om ”gen- 
besættelser” af tvangsauktionerede 
huse, indkaldelse til strejker, nedluk- 
ning af havne og demonstrationer mod 
arbejdsløshed. 


Krisen smider folk på gaden 
Flere millioner amerikanere har som 
følge af krisen mistet deres bolig. En 
fjerdedel af dem der stadig har en bolig 
er ved at drukne i gæld og er bagud 
med deres terminer. Et eksempel på 
en statsansat der begik selvmord efter 
at hans bolig kom på tvangsauktion, 
har samtidig sat fokus på bankernes 
illegale og strafbare procedure i forhold 
til tvangsauktioner. 


Occupy-bevægelsen har haft natio- 
nale aktionsdage for genbesættelse af 
de tvangsauktioneres huse både i no- 
vember og december. Den 6. december 
var der arrangeret protester i mere end 
25 byer. Protester omfattede aktioner 


for udsættelse af terminsbetalinger, 
besættelse af tomme ejendomme og på 
andre måder forstyrrelser af forstående 
tvangsauktioner. 


Luk alle havne 

på Vestkysten! 

Så ambitiøst var udmeldingen fra Oc- 
cupy-bevægelsen på den amerikanske 
vestkyst, der i et koordineret initiativ 
søgte at ramme de store industrihavne 
d. 12. december. Initiativet opstod på 
baggrund af Occupy QOaklands succes 
med at lukke deres havn (USAs femte 
største) ned d. 2 november. 

Aktionerne sigtede mod firmaer 
der havde stærke fagforeningsfjendt- 
lige praksisser og ansvarlige for krisen 
f.eks. Goldman Sachs. Datoen er en 
vigtig kulturel protestdag i Mexico, og 
var valgt af vognmænd som fragter 
gods for havnene i Los Angeles, typisk 
uorganiserede mexicanske immigran- 
tarbejdere. 

Ved at organisere blokader lykkedes 
det at stoppe produktionen i havnene 
fuldstændig eller delvist i Oakland, 
Portland, Longview, Seattle og Van- 
cover, imens sympatiprotester fandt 
sted langt væk fra Vestkysten i Denver, 
Houston, Washington og New York. 


RAMME DEN 1 % 





Hvad bringer foråret? 
Forhåbentlig mere af den slags initiati- 
ver. Allerede nu har de offentlig ansatte 
og de studerende i Californien planlagt 
protester i den første uge af marts mod 
statens varslede nedskæringer på over 
en milliard dollars. Nedskæringerne 
betyder blandt andet at det vil blive 
endnu dyrere at tage en universitets- 
uddannelse. De nye stigninger der 
indføres til sommer vil betyde, at en 
studerende skal slippe 1380 dollars pr. 
semester hvilket er en stigning på 57% 
siden 2010. 

Man er nu i gang med at organisere 
demonstrationer, marcher og besæt- 
telse af en regeringsbygning. 

Yderligere planlægger immigran- 
tarbejdere og aktivister en militant 
aktionsdag senere i foråret for deres 
rettigheder. 

Så selvom Occupy ikke længere 
kæmper om ”pladsen” har de fundet 
en masse andre vigtige områder der 
er vigtige at erobre for at ændre ved 
styrkeforholdet imellem de allerrigeste 
og befolkningen. 

Trotskijs ”Overgangsprogram ': 





Kan ideen 


Overgangsprogrammet blev præsenteret i slutningen 
af 30'erne ii en situation der på nogle måder minder om 
den situation vi står i i dag. Ligesom i dag var kapita- 
lismen i dyb krise, og borgerskabet var rådvilde imens 
fascismen var i fremmarch. 


Programmet forudså altså et år før 2. verdenskrigs 
udbrud: 

”Under det stigende pres fra den kapitalistiske op- 
løsning når de imperialistiske modsætninger til slut et 
højdepunkt, hvor forskellige sammenstød og blodige 
lokale uroligheder (..) uundgåeligt må smelte sammen 
til en storbrand af verdensdimensioner.” 

Trotskij, der var forfatter til programmet, svarede de 
folk der mente, at de objektive forudsætninger for at 
arbejderklassen kunne tage magten fra kapitalisterne, 
ikke var modne, med at forudsætningerne alene ikke var 
modne de var faktisk ved at rådne. 

Menneskehedens historiske krise afhang af arbejder- 
klassens sejr ” Uden en socialistisk revolution, og det i 
den nærmeste historiske periode, trues hele den men- 
neskelige kultur af en katastrofe”. 

På nogle måder lever vi idag under nogle af de samme 
truende forhold. En fortsat pervest større ulighed fordi 
produktionsmidlerne er ejet og kontrolleret af et stadig 
mindre mindretal, der samtidig er i indbyrdes dødskamp 
på grund af krisen. 

De producerer under kapitalismens eneste blinde krav 
om profit til den enkelte, og kan derfor heller ikke løse 
den store og uforudsigelige klimakatastrofe vi bevæger 
os ind i. Det har COP 17(!) endnu engang bevist. 

Fra minimums- til maksimumsprogram. Broen er 
overgangsprogrammet. 

Allerede i 1930'erne var der en forskel på de konkrete 
'delkrav' som arbejderbevægelsen mobiliserede på bag- 
grund af, og arbejderpartierne fremsatte indenfor det 
borgerlige parlament, (minimumsprogrammet) — og de 
krav der var betinget af arbejdernes overtagelse af fabrik- 
ker, banker og andre produktionsmidler ved en social 
revolution (maksimumsprogrammet.). 

Sidstnævnte dukkede kun lejlighedsvist frem fra ”stø- 
vede partiprogrammer” ved højtidlige taler og var helt 
som i dag gemt og glemt. 

Overgangskrav griber ikke bare ind i kapitalisternes 
profit — de griber ind også ind overfor deres magt over 
produktionen og samfundet (fx reel arbejderkontrol på 
arbejdspladser, overtagelse af bankerne og nationalise- 
ringer af industrier uden erstatning). 

Det er samtidig krav der nagler delkravene fast i jorden 
(fx automatisk lønregulering i forhold til prisstigning på 
bolig og forbrug) — så de ikke uden videre kan fjernes af 
den herskende klasse igen. 


Årbejderpartierne i dag 

Imens både Socialdemokratiet og SF for blot få år siden 
havde mange henvisninger til maksimumsprogrammets 
krav, er det i dag ikke eksisterende hos Socialdemokra- 
tiet, stærkt tyngdet ud hos SE Selv hos Enhedslisten er 
der debat om det der ”klodsede og umoderne” begreb 
revolution ikke burde skrives helt ud af programmet. 

I virkeligheden har krisen ligesom i 30'erne betydet, at 
arbejderpartiernes mindre delkrav (fx mere i løn, ferie, 
ret til at organisere sig, bedre velfærd etc.) i højere grad 
virker ”uigennemførlige” fordi de griber ind i kapitali- 
sternes profit. 

De er presset og de traditionelle arbejderpartier vil 
hellere være ansvarlige overfor dem frem for arbejderne. 
Det er det som hele diskussionen om ”vores konkurrence 
evne” handler om. 

I stedet for at købe dette argument, skal vi i stedet sige 
som Trotskij skrev i 30'erne krise: 

”Hvis kapitalismen er ude af stand til at tilfredsstille de 
krav, som uundgåeligt opstår af de ulykker, den selv har 
skabt, så lad den gå til grunde.” 

Angrebene på vores dagpenge og efterløn udført af 
socialdemokrater og socialister, fagtoppens udmeldin- 
ger om løntilbageholdenhed osv. vidner om en defensiv 





bruges I dag? 








indstilling hos de traditionelle arbejderorganisationer, 
vi måske aldrig har set mage til i Danmark. 


Fra vagthund til glubsk 
ele 8 


Når nu Enhedslisten, igennem forhandlinger og parla- 
mentariske snilde, søger at opnå forbedringer for arbej- 
derklassen, kan det være en idé at kigge på ”overgangs- 
krav'. Ved at lade sig inspirere af (og ikke blot kopiere) 
disse overgangskrav kan Enhedslisten starte en debat i 
afdelingerne landet rundt, om hvilke krav der i dag skal 
rejses i bevægelserne og i folketinget. 

Det vil vise en helt anden modenhed som parti og 
ansvarlighed overfor arbejderklassen, og samtidig være 
en ny offensiv stil overfor Danmarks kapitalister og her- 
skende klasse — en rolle som går videre end den defensive 
vagthunds rolle. 


Vi skal i stedet tænke os selv som en glubsk rottweiler, 
der tirret af krisen og inspireret af de globale eksempler 
på modstand, farer i flæsket på vores nationale banditter. 
Det er det bedste eksempel på ansvarlighed og solidaritet 
vi kan vise. 

Vivili næste nr. af Socialistisk Arbejderavis introducere 
nogle bud på hvad meningsfulde overgangskrav kunne 
være i vores nutid. 





ANDERS BÆK SIMONSEN 


Find Leon Trotskijs originalværk på marxisme.dk/arkiv/ 
trotskij/1938/ovg-prog/ 

Antorini, 953% syndromet og 


kulturrevolutionen der udeblev 


100 dags lakmusprøven er blevet en 
naglefast bestanddel af enhver form for 
kritisk analyse og vurdering af nye rege- 
ringer. Mange havde nok en forhåbning 
om at der ville blive tale om et værdi- 
politisk paradigmeskift, med den nye 
centrum-venstre regering. Men så snart 
ministertaburetterne var besat, stod det 


klart, at der var tale om en forsættelse af 


blå bloks politik. 


Skoleparathed er formålet med 
daginstitutioner 

”Før valget” er nu længe siden, og siden 
har man ikke kun se regeringens røv for 
bare skosåler. Løftebrud på løftebrud har 
været dagens ret. Men oven i løftebrud, har 
vi også fået en ny børne- og undervisnings- 
minister Christine Antorini, som er rein- 
karnationen af Bertel Haarder og George 
W. Bush i en og samme person. Med udta- 
lelserne om at skoleparathed er formålet 
med daginstitutioner, cementerer Antorini 
en fortsættelse af den globale nyliberale og 
kulturkonservative indlærings-tsunami, 
som hærger alverdens daginstitutioner og 
skoler. Der er alene tale om uddannelse for 
erhvervslivet. Det betyder en fortsættelse 
af internationale sammenligninger, mar- 
kedsgørelse og "accountability”-systemer 
i hele uddannelsessystemet, blot med 
den krølle at den endelig asfaltering med 
skoleficering af daginstitutionsområdet 
bliver fuldført. 


Børne- ogundervisningsministeren siger 
hun vilinddrage det pædagogiske område 
(skole og daginstitution) og pædagogisk 
forskning i sit arbejde som minister. Ja, 
ministeren vil sågar styrke den pædagogi- 
ske forskning. Men det giver ikke mening, 
medmindre hun og regeringen har tænkt 
sig at ændre politisk udsyn, når det kom- 
mer til forståelse af børn, barndom, leg 
og læring. 

For AL forskning, med streg under al, og 
al historisk og aktuel pædagogisk viden og 
indsigt, undsiger, udfordrer og hudfletter 
netop den politiske kretinisme (idioti), som 
tidens politiske pædagogik og pædagogi- 
ske politik er udtryk for. 


Udtalelse fra Revolutionære Socialister i Ægypten om angrebet på besættelser af regeringsbygningerne: 





Christine antorini er regeringens reinkarnation af Bertel Haarder - mon hun også er vild med risengrød 


Lighed gennem uddannelse 
Socialdemokratiets slogans har været ”lig- 
hed gennem uddannelse” og ”mobilisering 
af intelligensreserven”, men virkeligheden 
har modbevist uddannelse som vejen til et 
lige samfund. 

Målsætningerne om lighed i uddan- 
nelsessystemet har ikke medført lighed i 
samfundet. Det, de medførte, var, at alle 
uanset social oprindelse kunne få den 
samme chance for at få den position, 
som man var egnet til. Hvilket i sig selv 
selvfølgelig er godt. Men det var positio- 
ner i et samfund, der var et uligheds- og 
klassesamfund. Skulle man danne et 
lighedssamfund, ville det kræve politiske 
initiativer af en helt anden kaliber, der ville 
medføre, at skraldemanden tjente lige så 
meget som professoren for eksempel. Så 
vidt har de socialdemokratiske bevægelser 
ikke ville gå. 


Heller ikke under den nye regering. I 
stedet for er det blevet til den vidtløftige 
ambition om 95% af en årgang skal gen- 
nemføre en ungdomsuddannelse. Men det 
grundlæggende spørgsmål, bliver aldrig 
stillet eller forsøgt besvaret: hvad er det, der 
bliver ved med at være galt i det danske ud- 
dannelsessystem, når op mod 20% aldrig 
får en ungdomsuddannelse ? At uddan- 
nelsessystemet ikke alene reproducerer, 
men også i vid udstrækning øger de sociale 
forskelle i samfundet, er ikke medtaget 
i centrum-venstre-regeringens analyse. 
Så derfor bliver ambitionen om ”lighed 
gennem uddannelse” i dag reduceret til 
et spørgsmål kvantitet og erhvervslivets 
interesser. 

Folkeskole der ikke var for folkets børn 

Problemet med debatten om folkeskolen 
er at den ikke forholder sig til den viden, 
som findes omkring børn og unges læring. 


Børn og unge har et nar- 
rativt begær, et lærings- 
begær, et kreativt begær 
og ikke mindst et begær 
på livet. 


Titusinde-kroners 
spørgsmålet er, hvad er 
det der sker i skolen, som 
frarøver børn og unge de- 
res begær for læring? 

Desværre er der en po- 
litisk modvilje til at be- 
svare dette spørgsmål. 
Der er heller ikke me- 
get hjælp at hente fra de 
professionelle. I stedet 
for at se på folkeskolens 
Bermuda trekant, opfin- 
der politikerne fra rød og 
blå blok sammen med 
skolelederne et utal af 
ideologiske blålys. Fx hel- 
dagsskoler, mere røv-til- 
sæde-undervisning og nyt 
liv til kulturkonservative 
indlæringslogikker, som 
blot forstærker den so- 
ciale chanceulighed og 
reproduktion afuligheder 
i samfundet. 

Uddannelseskultur-revolution ønskes 

Skal vi nytænke og ny-udvikle folkesko- 
len (og uddannelsessystemet) skal den (og 
det) vendes på hovedet. Vi skal tage afsæt i 
at børn og unge har et begær efter at lære, 
forstå og udvikle deres fulde potentiale. Til 
det behøver vi hverken opråb fra tigermød- 
re eller den sorte skole i ny forklædning. 

Det venstreorienterede pædagogiske 
projekt er dødt, og det, der i dag adskiller 
S-SF fra de borgerlige er småting. Selv langt 
ud på venstrefløjen har man opgivet at 
fremføre en radikal kritik af new public ma- 
nagement og dennes tilgang til tænkning 
og viden. Der opstilles ikke noget alterna- 
tiv, og det er dybt tragisk, at venstrefløjen 
ikke er mere ambitiøs og grundige i deres 
daginstitutions- og skolepolitik. 





JAN HOBY 


Ned med de militære kriminelles styre! 


Militærjuntaen, som er Mubaraks sønner 
ved magten, har tilføjet endnu en forbry- 
delse til listen over deres angreb. 


De væbnede styrker, medlemmer af Mi- 
litærets efterretningstjeneste og bander 
af regerings-støttede bøller, har angrebet 
den fredelige sit-in i gaderne uden for 
regeringsbygningerne. 


Efter at have fabrikeret et skænderi med 
Abboudi, en af de unge ultras [fodbold 
fans] som spillede fodbold begyndte de at 
chikanere ham, udsætte ham for elektriske 
stød og misbrug, og endelig nægtede de at 
løslade ham i mere end en time. 

Dette viste sig blot at være påskud, for 


et i forvejen planlagt angreb, der skulle 
sprede sit-in (protesten red.) med magt og 
brænde de protesterendes telte. De gamle 
løgne bliver spredt om, at de lokale beboere 
bliver generet af de protesterende, selvom 
gaden hvor sit-in'en finder sted, ikke stop- 
per trafikken, og området i forvejen er fyldt 
med regerings-bygninger, ministerier og 
ambassader og ikke er et beboelsesområde. 

Bøller og soldater i civilt tøj overtog 
regerings bygninger, som nu er under 
militær besættelse, inklusiv selve parla- 
mentsbygningen, for at smide sten og glas 
efter de protesterende og de aktivister som 
sluttede sig tildem i gaden Qasr al-Aini for 
at udtrykke deres vrede mod angrebet på 
sit-in'en. 


Snesevis af demonstranter er blevet 
udsat for angreb med politistave, vandka- 
noner, gummikugler og skarp ammunition. 


Det er hvad militært styre betyder: at 
bruge de mest beskidte midler for at un- 
dertrykke revolutionære. 

Det er dét militære råd som påstår at 
have opnået demokrati igennem enighed 
med de politiske partier, som før i tiden be- 
tvivlede det, men solgte de revolutionæres 
blod for at få taburetter i parlamentet, som 
nu er blevet besat og sat i brand af bøller 
og hæren. 


Dette er præmiereminister Kamal Gan- 
zouris regering. Han brugte sit liv på at 


tjene sin tidligere herre, Mubarak, og nu 
han han træder nu ind i regeringskontoret 
med blodige fodspor fra de revolutionære. 


Mubaraks militærråd skal for en dom- 
stol. 

Skam over den ægyptiske hær. 

Skam over dem som forbliver tavse og 
medskyldige. 

Militærrådet leder kontra-revolutionen 
… men revolutionen fortsætter. 





REVOLUTIONÆRE SOCIALISTER 

Mindst 80.000 mennesker protesterede 
i Moskva lørdag d. 10. december mod 
forfalskning af parlamentsvalgets re- 
sultater. Tusinder protesterede i byer 
rundt om Rusland fra Sankt Petersborg 
til Vladivostock. 


Valgsvindel 

Vladimir Putin blev præsident for Rusland 
i 2000, og har siddet på toppen det auto- 
ritære regime kaldet "styret demokrati”, 
hvis grundlag blev lagt af præsident Jeltsin 
i 1993. Al ægte opposition har siden været 
sat ud af spillet for at sikre magten for 
Kreml-bureaukraterne. 





Efter at have siddet som præsident i to 
perioder, fik Putin sin marionet, Dmitri 
Medvedevind som statsminister, mens Pu- 
tin stadig sad med den reelle magt i landet. 


For at sikre valg sejren til ”Forenet 
Rusland” (Putins parti), blev tusinder af of- 
fentligt ansatte mobiliseret. Ethvert tiltag, 
der kunne manipulere med valgresultatet 
og valgkommissionens arbejde, blev taget 
i brug. Den voksende utilfredshed med 
regimet kom til udtryk gennem det massive 
antal stemmer til partier der blev opfattet 
som kritiske over for ”Forenet Rusland”. 
Millioner af vælgere brugte princippet: 
”Stem på et hvilket som helst parti — bare 

ikke Forenet Rusland”. 


Om morgenen den 5. december, da 
resultaterne af valget blev offentliggjort, 
var landet fuld af harme: Forenet Rusland 
havde vundet 50 procent af stemmerne, 
samtidig med at dets faktiske popularitet 
faldt kraftigt. De rapporter, der blev offent- 
liggjort af observatører fra oppositionen, 
afslørede, at næsten en fjerdedel af valg- 
kortene var blevet ” pillet ved” til fordel for 
partiet ved magten. 


Bevægelsen 
Dette får tusinde til at trodse kulden og 


NESS SE TE aL UN 4 


evægelsen kommer til Rusland 


de tusindvis af urobetjente som er ud- 
kommanderet for at gå i demonstration. 
Der blev holdt talere fra hele det politiske 
spektrum. Der var hundredvis af flag fra 
alle mulige oppositionsgrupper, og de 
forskellige venstreorienterede partier var 
godt repræsenteret. Mange mennesker 
bar hjemmelavede plakater. For største- 
delen var dette deres første demonstration 
nogensinde. 


Øjenvidner beretter at stemningen var 
vred, men med højt humør. Folkråbte "Ned 
med parti slyngler og tyveknægte!” -som 
Putins parti bliver kaldt. Grigorij som var 
en afdemonstranterne, der havde deltaget 
i flere af protesterne fortalte, at han var på 
gaden for at: ”opleve den ånd af forandring 
som var i luften”. 


Nationalisterne 

Det eneste, der skæmmede protesterne 
var tilstedeværelsen af højreorienterede 
nationalister. På et tidspunkt forsøgte to af 
dem at stoppe en person der viftede med et 
regnbueflag for homoseksuelles rettighe- 
der, men med-demonstranterne greb ind 
og råbte "Nej til provokation!” 

Da den højreorienterede leder talte til 
folkemængden, opfordrer han til en ny 
etnisk russiske revolution, men han blev 
mødt af massive buh råb. 


Ny tid i Rusland 


Pludselig taler alle om politik, og der er 
en fornemmelse af, at forandringer kan 
ske. På NTV som er en af de vigtigste 
statskontrollerede tv-kanaler i Rusland, 
truede medarbejderne på stationen med 
en strejke, hvis de ikke fik lov at dækker 
protesten. Yderligere protester for retfær- 
dige valg er ved at blive planlagt. 





JESPER JUUL MIKKELSEN 


Den lange krise 


Stærkt forkortet uddrag fra SWPs kongresbulletin. 
Oversat af Jesper Juul Mikkelsen og Anne Lange 


Den overordnede situation vi står i kan beskrives som: 
den dybeste krise i kapitalismen, siden den store depres- 
sion i 1930'erne'. Rødderne til krisen ligger i, at vi siden 
starten af 1970erne har oplevet en lang periode med lave 
profitter. Karl Marx hævdede, at for at løse en sådan pro- 
fitkrise, er det nødvendigt med omstrukturering af store 
dele af systemet, ledsaget af arbejdsløshed og konkurser. 


Men de forskellige kriser, som systemet har gennem- 
løbet siden 1970'erne har ikke været omfattende nok 
til at opnå den nødvendige destruktion af kapital. Den 
nødvendige udrensning af systemet står nemlig over for 
forhindringer. De store virksomheder og finansielle insti- 
tutioner er i dag langt større end i Marx's tid, et svigt fra 
et af de gigantiske multinationale selskaber er potentielt 
en katastrofe for systemet som helhed. 

Derudover spiller staten i dag en langt vigtigere rolle. I 
løbet af de seneste fire årtier, har regeringer grebet ind for 
at forhindre krisen i at udfolde sig, fuldt ud. Dette giver 
midlertidig lindring, men på bekostning af, at det lader 
de underliggende problemer fortsætte. 


Dette har ikke resulteret i permanent stagnation. Pe- 
riodisk mindre kriser og omstrukturering af de nationale 
økonomier til den intensiverede globale konkurrence 
har bidraget til delvis at genoprette profitten. Men den 


langt vigtigste faktor i denne midlertidige genopretning 
har været intensiveringen af udbytningen, arbejderne er 
blevet presset hårdere for at fremdrive et større overskud. 

Dette kaldes under et nyliberalisme og bygger inter- 
nationalt set på et nederlag til organiserede arbejdere og 
deres faglige organisationer. Men også nyliberalismen 
har kun delvis kunne skabe en genopretning af profitten. 
Derfor blev kapitalen i stigende grad kanaliseret fra pro- 
duktionen af varer og tjenesteydelser, til den spekulative 
sektor, finanssektoren. 

Dette har på kort sigt genereret højere profitter, og en 
af konsekvenserne heraf har været en række af økonomi- 
ske bobler. De økonomiske bobler har skubbet systemet 
fremad og skabt en illusion af dynamik. Men under disse 
bobler lå der en mega-boble af lån og kredit. Udvidelsen 
af lånemulighederne blev også en mulighed for, at arbej- 
derklassen kunne fortsætte med at forbruge, på trods af 
deres begrænsede indkomster. 

Det var denne boble og gældsdreven kapitalisme, der 
brød sammen med krisen i 2007-8. Men det er vigtigt at 
understrege, at det var den lange krise i profitterne der har 
ligget under dette sammenbrud, som har gjort krisen og 
problemerne så dybe og umedgørlige. den en tilstrækkelig 
udrensning af systemet er det usandsynligt, at vi vil opleve 
at kapitalismen kommer tilbage i en generel ekspansion. 

Vi er trådt ind i en længere periode med krise og om- 
væltninger, der langt fra er slut. Ikke alene er systemet 
præget af svag vækst, hvor de store økonomier stadig lig- 
ger under niveauet fra før krisen, men finanssektoren og 
spekulation er stadig vigtig og gør genopretning af økono- 
mien skrøbelig. Frygten for om de finansielle institutioner 
er sunde, har karakteriseret krisen, siden den begyndte. 
Finansverdens globale karakter, den omfattende sam- 
menvævning af kredit og gæld i finansverdenen betyder, at 
hvert nyt problem hurtigt breder sig på tværs af systemet. 


Når kriserne ikke løser økonomiens underliggende 
problemer er det et resultat af de selv samme tiltag som 
forhindrede sammenbrud af systemet i 2008. Dette inde- 
bar et hidtil uset niveau af statslig intervention. 

Men de statslige interventioner, der kom samtidig med 
faldende skatteindtægter og stigende sociale udgifter, 
som følge af den stigende arbejdsløshed har medført, at 
man har udskiftet den private gæld med statsgæld, som 
har betydet, at krisen er muteret fra at være en krise i den 
private sektor til at være en krise for staterne. 


Perioden vi i øjeblikket gennemlever er præget af store 
uenigheder inden mellem de nationale herskende klasser, 
og eksplosive politiske omvæltninger. Stillet over for de 
voksende byrder af statsgæld, har de herskende klasser 
på tværs af kloden besluttet at gennemtrumfe en hård 
nedskæringspolitik. 

I nogle tilfælde, såsom i de perifere Eurozone-lande, bli- 
ver denne nedskæringspolitik påtvunget og håndhævet af 
krav fra obligationsmarkeder, rating-bureauer af behovet 
for at få adgang til redningspakker. 

I andre tilfælde, især Englands, er der også en stærk 
dosis politisk opportunisme, som når de konservative 
forsøger at udnytte krisen til at gennemføre reduktion og 
omlægning af de offentlige udgifter i kapitalens interesser. 

Men stramningerne har forværret problemerne ved at 
tilbagerulle netop den påvirkning, der holder systemet 
kørende. I september i år, har de fleste større lande oplevet 
lavere vækst — måske endda negativ vækst. Vores magt- 
havere står nu over for en ny krise, og har brugt mange 
af de økonomiske våben i deres arsenal. En ny periode 
med recession, som vil skærpe spændingerne på tværs 
af systemet, nærmer sig. 

Milliarder I 





Europas regeringer ryster i bukserne, 
når der går panik i børserne. Officielt 
er det for at sikre landenes økonomi 
og lånemuligheder. Men når aktierne 
falder, så er det ikke børsmæglerne, der 
er taberne. Det er de aktieejere, som 
kontrollerer virksomhederne gennem 
deres aktier, deres personlige formue 
og dermed igennem den deraf afledte 
magt. 


Marx og kapitalisten med den 
høje ha 

Hvert år opgøres listen over Danmarks 
rigeste. De 50 rigeste havde tilsammen 
en formue på mere end 430 milliarder kr., 
hvoraf de fleste penge er aktier og værdier 
ide industrier, de kontrollerer. De rigeste 
tabte under finanskrisen, men vandt på 
den lange bane, fordi de store overlever 
og spiser de mindre søstærke virksom- 
heder, som det f.eks. har vært set med 
banksektoren i Danmark. Det var, hvad 
Marx kaldte kapitalens stadig stigende 
koncentration af kapital som en konse- 
kvens af kapitalismens kriser. Hvad gamle 
Marx også pointerede, var at rigdom ikke 
kommer ud af den blå luft, men gennem 
udbytningen i produktionen. Billedlig talt 
en kapitalist med høj hat og cigar, mens 
arbejderne knoklende for en ussel løn 
inde på fabrikken. 

Danmark er et industrielt land 


De seneste par år har medier og magt- 
havere forsøgt at sætte prædikatet gam- 
meldags på ordet ”kapitalist”. Det siges, 
at vi ikke længere lever i et industri- 
samfund, men et videnssamfund, hvor 
de traditionelle arbejdere er væk. Det 
er dog langt fra virkelighedens verden. 
Den danske produktionsindustri har en 
altafgørende betydning i Danmark. Derer 
ca. 15.000 danske industrivirksomheder 
med 350.000 ansatte. 51 % af eksporten 
kommer fra industriproduktion og den 
udgør 13 % af BNP, De største af dem har 
en altdominerende position i samfundet. 


De store styrer 

450 produktionsvirksomheder med 
mere end 100 ansatte står for 80 % af 
industrieksporten, 70 % af omsætningen 
og beskæftiger 60 % af de ansatte i indu- 
strien. De ejes af ganske få personer, som 
dermed har en ekstrem stor indflydelse 
på forholdene i Danmark. På toppen er 
selvfølgelig A.P. Møller Mærsk, som er en 
af verdens største virksomheder med en 
omsætning på størrelse med statsbudget- 
tet. Herudover kontrollerer Mærsk Fami- 


fabrikkerne 





og råder over en formue på omkring 200 
milliarder kr. Personligt tilskrives Mærsk 
en formue på 85 milliarder kr. 


Rig på industri 

Danmarks næstrigeste familier er alle, på 
nær de 2 ejere af Saxo Bank, kapitalejere i 
store pengetanke, som styrer Danmarks 
store industrivirksomheder. Som det 
fremgår af nedenstående liste, så stam- 
mer alle pengene fra industriproduktion 
og ikke finansielle eller serviceprægede 
virksomhed. 


Kender du Foss, 
nr. 11 


Virksomheden Foss med hovedkvarter 
i Hillerød sælger højteknologisk analy- 
seudstyr, der måler og styrer kvaliteten 
af landbrugsvarer, fødevarer, farmaceu- 
tiske og kemiske produkter til kunder i 
100 lande. 

Foss har også introduceret et unikt pro- 
dukt, verdens mindste analyseapparat til 
vin. Det koster 150.000 kr. og fylder ikke 
mere end en skotøjsæske. Apparatet kan 
ud fra blot en dråbe druesaft eller vin 
måle alkohol- og syreindholdet i vinen og 
uden problemer anvendes af almindelige 
vinbønder. Foss er langt den største i ver- 
den inden for sit felt, dvs. analyseudstyr 
til korn, vin, kød og mejeriprodukter, 
og har verdens 100 største fødevare- og 
kornkoncerner som kunder. 

Foss A/S blevi 1956 stiftet under navnet 
Foss Electric A/S af Nils Foss, som nu har 
sluppet styringen af selskabet. Ansvaret 
for virksomheden hviler ud over direktø- 
ren Peter Foss på bestyrelsesformanden 
Peter Kurstein-Jensen. Foss A/S ejes af 
den 79-årige Nils Foss, hans hustru og ne- 
storens tre børn, den 51-årige Peter Foss, 
Nils Christian Foss og Pernille Krups. 

Familien Foss har en formue på anslået 
4,3 milliarder kr. og er på listen blandt 
Danmarks 20 rigeste familier. Foss A/S 
har en egenkapital på 1,1 milliarder kr., 
og soliditetsgraden er på 76 procent. 

Foss A/S har 1.150 ansatte over hele 
verden. 





JAKOB NERUP 





Top 20 over Danmarks rigeste 


1. Mærsk Mc-Kinney Møller, Containerfragt 
/olie/supermarked 

2. Familien Kirk Kristiansen, Legoklodser 

3. Familien Holch Povlsen, Bestseller tøj 

4. Familien Kann Rasmussen, Welux vinduer 
5. Familien Due Jensen, Grundfos pumper 

6. Lars Larsen, Dyner og håndklæder 

7. Familien Clausen, Termostater 

8. Familien Louis-Hansen, lamper 

9. Hanni Merete Toosbuy Kasprzak, Ecco sko 
10. Familien Kirk Johansen, Legoklodser 

11. Familien Foss, Måleudstyr 

12. Familien Enevoldsen, Pandora smykker 
13. Familien Kåhler, Rockwool stenuld 

14. Janus Friis, Software Skype 

15. Familien Færch, Skandinavisk Tobakskompagni 
(Prince) 

16. Familien Tøpholm, Widex høreapparater 
17. Kim Fournais, Saxobank 

18. Lars Seier Christensen, Saxobank 


19. Brødrene Westermann, Widex høreapparater 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


Formue: 


84,4 milliarder kr. 
45 milliarder kr. 
34,6 milliarder kr. 
30,6 milliarder kr. 
25,1 milliarder kr. 
22,8 milliarder kr. 
21 milliarder kr. 
14,4 milliarder kr. 
11,3 milliarder kr. 
7,8 milliarder kr. 
6,5 milliarder kr. 
6 milliarder kr. 
5,0 milliarder kr. 


5,2 milliarder kr. 


4,8 milliarder kr. 
4,5 milliarder kr. 
4,4 milliarder kr. 
4,4 milliarder kr. 


4,3 milliarder kr. 


lien Danske Bank og Dansk Supermarked 


20. Familien Gunnersen Harboe, Medico virksomhed Formue: 4,2 milliarder kr. 


fVodstand.org - bøger til antikapitalister og socialister 

I sin nye bog Overklasseliv undersøger 
journalisten Søren Jakobsen de 47 fø- 
rende familier i den danske overklasse. 
Formålet med bogen er at ”belyse den 
danske overklasses betydning”, der ifølge 
forfatteren især er underspillet i det poli- 
tiske og økonomiske liv. 


Og det lyder jo meget lovende. Desværre 
holder bogen ikke rigtigt, hvad den lover. 


47 familier 

De 47 familier er udvalgt ud fra deres for- 
bindelser til kongehuset — først og frem- 
mest medtages familier der har haft ”ven- 
skabelige forbindelser” med kongehuset i 
mere end et par generationer. Men familier 
der på under 2 generationer, har udviklet 
en ”bredbåndsforbindelse” til kongehuset, 
tages også med. 

Og selvom der ingen tvivl er om, at man- 
ge af dem der kommer hos de kongelige, 
også har stor magt i samfundet, kommer 
Søren Jakobsen bare aldrig rigtig videre 
end til, at fokusere på hvem der bliver 
inviteret med til hvis fester, hvem der er 
faddere for hvis børn, eller hvem der har 
hvilke titler. 

Gennem bogen nævnes en masse 
navne på adelige (og også borgerlige) 

overklassefamilier, deres historier, interne 
magtkampe og deres forbindelser til kon- 
gehuset og forsøg på at komme tættere på 
de kongelige. 

Det bliver aldrig rigtigt klart, hvad de 
mange opremsninger skal bruges til, og 
derfor er det svært at holde overblikket i 
fortællingen. 


”Bag om magten”? 

Nogle få gange i bogen tager Søren Ja- 
kobsen tilløb til at løfte en flig af sløret og 
gå dybere ned i overklassens politiske og 
økonomiske magt. Men det ender bare i 
vage antydninger eller korte konstaterin- 
ger, før han springer videre til at fortælle 
om noget andet. 

Bl.a. bruges der mindre end en halv side 
på at slå fast, at Mærsk flere gange har 
”kortsluttet den politiske procedure” for 
at få sin vilje. Derefter fastslår forfatteren, 
at Mærsk-familien har mange penge, og er 
den største aktionær i Danske Bank. Hvad 
det har af betydning, får man aldrig at vide, 
for der springes staks videre til Mærsks 
mange dyre ejendomme, og til historien 
om hans (overklasse)-ven der hjælper børn 
og børnebørn med det juridiske. 





SIE REDEN VOM FRIEDEN. SIE FØHREN KRIEG. 

D.3.-5. december afholdtes en internatio- 
nal fredskonference i den gamle vesttyske 
hovedstad Bonn. Den var indkaldt af for at 
samle den internationale fredsbevægelse, 
men frem for alt for at markere modstan- 
den mod den såkaldte Petersberg II, også 
kaldt Den Anden Bonn Konference. 


En fiasko 
I november 2010 blev den tyske udenrigs- 
minister Guido Westerwelle bedt af Harmid 
Karzai (sådan beskrives det romantisk af 
det tyske udenrigsministerium), om at 
afholde endnu en konference om Afghani- 
stan. Symbolsk skulle den afholdes på 10- 
året for Den Første Bonn Konference, der 
bl.a. indsatte Karzai som overgangsleder. 
Det var dog en kendsgerning allerede i 
ugerne op til afholdelsen d. 5 dec. at Peters- 
berg II ville blive en fiasko. Pakistan valgte 

nemlig forinden at boykotte konferencen, 
bl.a. grundet et NATO-ledet angreb på an- 
læg tilhørende Pakistansk militær, hvor 24 
pakistanske soldater mistede livet. Udover 
boykotten blokerede pakistanske militser - 
sandsynligvis med ISIs(Pakistans ledende 
efterretningstjenestes) velsignelse - alt 
transport af militære forsyninger til Afga- 
nistan gennem Pakistan. Det gør de stadig. 

Derudover dukkede en anden helt cen- 
tral spiller ikke op ved konferencen, nemlig 
Taliban. Bevægelsen har pointeret flere 
gange, at den ikke ønsker forhandlinger, i 
hvert fald ikke på de vilkår som koalitionen 
og Karzai-styret tilbyder. I september blev 
lederen af ”det øverste fredsråd” i Afgha- 
nistan Burhannudin Rabbani, myrdet af 
netop Taliban og Kabul har flere gange 
været angrebet og holdt som gidsel - ikke 
tegn på et forhandlingsindstillet Taliban. 
Som seneste udspil har Taliban (måske) 


Hvem er overklassen? 

Søren Jakobsen skriver: ”et medlem af 
overklassen ved intuitivt, hvordan hun/ 
han skal optræde — næsten hvor som helst. 
Det erindpodet fra barnsben. At være med 
idenrigtige overklasse er nemlig noget helt 
andet end at rykke op i den økonomiske 
overklasse.” 

Og om bestyrelsesformanden i Mærsk 
siger han: ”Selvom formandskabet i 
Mærsk-koncernens bestyrelse er den 
mest betydningsfulde i dansk erhvervsliv, 
er posten ikke i sig selv en adgangsbillet 
til overklassen, fordi der kræves andet 
end mulighed for at udøve magt.” Det 
der beviste, at bestyrelsesformanden var 
blevet en del af overklassen er, ifølge Søren 
Jakobsen, at han begyndte at blive inviteret 
til kongelige fester. 


Grotesk overforbrug 

En af de gode sider ved bogen er, at over- 
klassens groteske overforbrug udstilles. Fx 
Lego-familiens køb af jagtterræner for 200 
mio. kr. Eller Sofie Kirk Kiær Kristensen 
(også fra Lego-familien) der under Legos 
krise i 2004-5, mens hundreder blev fyret, 
købte sit nye hjem: en plantage større end 
Dyrehaven i Jægersborg. 


indvilliget i, efter særligt amerikansk og 
tysk pres, at oprette en officiel ambassade 
i det lille olie-emirat Qatar. 

To helt centrale spillere deltog altså ikke 
i den officielle konference, hvorfor måske 
både den og den uofficielle ”modkonfe- 
rence” ikke blev nævntmed et ord i de store 
danske medier. Slutresultatet var overdra- 
gelse af magten til afghanske tropper og 
politi i 2014, noget som bl.a. det danske 
forsvar har kaldt ”urealistisk”. Ifølge den 
afghanske aktivist Malalai Joya, var aftaler 
om permanente baser i Afghanistan efter 
2014 også en stor del af dagsordenen. 


”Modkonferencen” 
På ”modkonferencen” deltog prominente 
navne som f.eks. Joya, 

Mairead Maguire og Jeromy Corbyn. 
Frem for alt var det dog den store repræ- 
sentation af afghanske oplægsholdere og 
deltagere, der fik denne konference til at 
fremstå speciel. Det moderate og sekulære 
parti, ”solidaritets partiet” var repræsente- 
ret, men også f.eks. afghanske diplomater 
og debattører. 

Hovedparten af de afghanske stemmer 
var imod forhandlinger med Taliban OG 
besættelsesmagten, om dette virkelig er en 

Overklasseliv: fra landadel til magtelite og jetset 


Der lod hun det gamle jagtslot rive ned, 
byggede en ny luksus bolig på ca. 2000 
kvadratmeter og lod opføre sin egen dyre- 
have — indhegnet af 16 kilometer hegn der 
skal holde krondyrene inde. 


Personlige relationer 

Der lægges mere vægt på personlige 
relationer mellem folk i overklassen og 
adelen, end der gør på deres magt. Ogdaet 
tæt venskab med kongelige er indbegrebet 
af overklasse for Søren Jakobsen, lægges 
der specielt vægt på, hvem der omgås 
kongehuset. 

Desværre betyder dette syn, på hvad 
overklassen er, at Søren Jakobsen aldrig 
rigtig får ”belyst” overklassens betydning. 

Hvis man gerne vil have et detaljeret 
indblik i overklassens (specielt adelens) 
personlige forhold, er det en god bog at 
læse. Men hvis man vil forstå, hvilken magt 
overklassen har over samfundet, og hvor- 
dan de bruger den, skal man ikke regne 
med at finde svaret i denne bog. 


CHRISTINE BERGEN 


Overklasseliv af Søren Jakobsen er udgi- 
vet på Informations Forlag. 


holdning, som flertallet af den afghanske 
befolkning deler, er ikke til at sige, men det 
vidner om et langt mere nuanceret politisk 
liv ilandet, end det normalt portrætteres. 

Både dele af fagbevægelsen og det store 
venstrefløjsparti Die Linke var med til at 
støtte op om ”modkonferencen” afholdt 
lørdag og en stor demonstration afholdt 
dagen forinden - tiltag man kunne lære 
noget afi den danske fagbevægelse, men i 
særdeleshed Enhedslisten. 

Konferencen var et resultat af interna- 
tionalt samarbejde og netværk i en freds- 
bevægelse, der trods mindre midler kunne 
styrke både viden og modstanden hos de 
deltagende. Tak for det. 





PETER SCHJERNING. 


Politiske strejker I Norge 


I Norge er der varslet politiske strejker og andre aktioner den 18. januar som protest 
mod den socialdemokratiske regerings planer om at indføre EU's vikarbureau-direktiv. 
36 afdelinger af LO står bag initiativet, der hedder ”Veto mod EU's vikarbureaudirektiv 


— ja til faste ansættelser”. 


Direktivet (som er blevet indført i Danmark) går bl.a. ud på at fjerne begrænsningerne 
for vikararbejde i lov og overenskomstaftaler. Frygten er bl.a., at det nye direktiv vil være 
med til at sikre, at endnu flere ansættes som vikarer i stedet for at blive fastansat. 

Formanden for det norske venstrefløjsparti Rødt siger til Nei til EU at: ”indføringen af 
vikarbureau-direktivet vil være med til at svække arbejderværnslovgivingen ved at retten 
til fast stilling og forudsebare løn- og arbejdsvilkår ikke længere skal være grundpiller i 
arbejdslivet.” 





Socialistisk Arbejderavis 


SIDE 14 





NESS ET E LD, 





Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men at et 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen….….Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 
Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 
protester mod krig, racisme, nedskæringer 
og asociale angreb på uddannelse og 
velfærd, og for at forsvare Christiania. 
flertallet må lave revolution, så vi kan få et 
helt anderledes samfund, hvor mennesker 
og miljø kommer før profit - og i vores øjne 
kan det ikke gå hurtigt nok! 

Læs hele ISUs grundlag ,,Her står ISU" på 
www.socialister.dk 








MØDEKALENDER ISU/IS 


ODENSE 

Alle møder er tirsdage kl. 19-21, Ungdomshuset Nørregade 60. 
17.1: Afghanistankrigen skaber millioner af flygtninge 

24.1: Opgaver for socialister i 2012 

31.1: Hvad kan vi lære af Den Russiske Revolution 1917 

7.2: Den nye Europagt og krisen i EU 


ÅRHUS 
Alle møderne er kl. 19.30 i Studenternes Hus, Stakladen, lok. 2.2, 
Nordre Ringgade 3. 


24. januar: Hvordan bygger vi et revolutionært parti? 
7. februar: Hvordan opbygger vi IS? 
21. februar: Enhedsfront 


KØBENHAVN: 
Alle møderne er kl. 19.00 i Støberiet, Blågårds Plads. 


12. januar: Modstand mod Euro+pagten 

18. januar: Projekt IS i dag - revolutionær opbygning i Danmark 
Onsdag d. 25. januar, kl.19.00 (folkekøkken kl.17.30) 

Offentligt møde: Den egyptiske revolution et år efter 

På dette møde fejrer vi et års dagen for revolutionen i Egypten, som 
blev startskuddet på et års modstand og protester over hele verden. 
Vi har inviteret andre grupper på venstrefløjen til debat og fælles 
fejring af dagen. 

Torsdag d. 2 Februar: Beretning fra SWP-kongres 

Torsdag d. 9 Februar: Trotskijs marxistiske ideer 

Torsdag d. 16 Februar: Mediernes kontrol 


KALENDER 

ODENSE 

Enhedslisten - alle interesserede er velkomne. 

18.1: Status efter 100 dage med den nye regering. 

Oplæg v. MF Jørgen Arbo Bæhr 

Huset, Absalonsgade 26 kl. 19.30 

9.2: Odense Kommune som arbejdsplads 

Oplæg om "New Public Management” v. Jan Hoby, LFS og Ø 
Oplæg om "Odense Ny Virkelighed - Odense Ny Velfærd” 
3F-Odense, Skibhusvej 52B kl. 19-22 


København: 

16. marts - tyve år efter bomben i Søllerødgade 

Mandag den 16. marts kl. 17:00 - 20:00, Sted: Blågårds Plads, 
2200 København N, Arrangør: AFA, se www.16marts.dk 

Mandag den 16. marts 1992 sprang en bombe i Internationale 
Socialisters (IS) kontor i Søllerødgade 33 på Nørrebro. 29-årige 
Henrich Christensen, som var på IS-kontoret den dag, blev dræbt af 
bomben. 

Det er nu tyve år siden, men truslerne fra den yderste højrefløj er 
stadig til at tage og føle på. Derfor arrangerer Antifascistisk Aktion 
demonstration den 16. marts 2012 klokken 17.00 fra Blågårds 
Plads. 


Det arabiske 
forår 


2011 markerede den største 
bølge af protester og oprør i 
Mellemøsten og Nordafrika, 
siden de nationale befriel- 
seskampe. I lande som Tune- 
sien, Egypten, Libyen, Syrien, 
Bahrain, Yemen, Algeriet, 
Irak, Kuwait, Jordan, Libanon 
og Mauretanien rejste befolk- 
ningen sig i oprør mod årtier 
diktatur, repression, forvær- 
rede livsvilkår og manglende 
frihedsrettigheder. 


Tunesien 

Den tunesiske revolution, 
der tvang den mangeårige 
præsident Ben Ali i eksil, 
blev startskuddet på det, der 
senere blev kendt som det 
arabiske forår. 

Protesterne mod regimet 
tog for alvor fart, efter den 
26årige gadesælger Moha- 
med Bouazizi satte ild til sig 
selv i protest over, at myn- 
dighederne havde beslaglagt 
hans grøntsags-vogn. Be- 
handlingen af Bouazizi blev 
et symbol på den korruption 
og vilkårlighed overfor lo- 
ven, som havde kendetegnet 
Tunesien og mange andre 
arabiske lande for den sags 
skyld. 

Den tunesiske befolkning 
fik som sagt drevet Ben Ali 
på flugt ogrevolutionen hari 
første omgang ført til det før- 
ste frie valg i Tunesien i over 
40 år, samt en forstående 
omskrivning af forfatningen. 


Egypten 


Den egyptiske revolution var 
måske den vigtigste politiske 
begivenhed i 2011. ikke nok 
med at det er det mest folke- 
rige land i Mellemøsten, så er 
Egypten med Suez kanalen 
utrolig vigtig for verdens- 
handlen, og regimet under 


2011: 


Hosni Mubarak havde i en 
længere perioden været en 
af vestens tætteste allierede 
i Mellemøsten. 

Forholdene for den al- 
mindelige egypter lignede 
på mange måder det som 
udløste revolutionen i Tu- 
nesien. Massiv arbejdsløs- 
hed, specielt blandt de unge. 
Stigende priser på daglig- 
dagsprodukter. Massiv kor- 
ruption og nepotisme, samt 
et dybt polariseret samfund, 
hvor den brede befolknings 
fattigdom, står i skærende 
kontrast til den rigdom, der 
var koncentreret i eliten om- 
kring Mubarak og hans ven- 
ner i hæren. 

Revolutionen fik, gennem 
massive folkelige protester 
og store strejkebevægelser, 
på kun 18 dage væltet dik- 
tatoren gennem 30 år, Hosni 
Mubarak. Da revolutionen 
var på sit højeste, var mere 
end to millioner mennesker 
samlet på Kairos centrale 
Tahrir-plads, mens titusinder 
andre demonstrerede i byer 
som Port Said, Alexandria 
og Suez. 

Med Mubaraks fald har 
revolutionen kun formået 
at kappe hovedet af uhyret 
og ikke fuldstændigt tilintet- 
gøre det. Således lykkedes 
det Mubarak at overdrage 
magten til hæren, der lige 
siden indædt har forsøgt at 
slå revolutionen tilbage. Og 
begivenhederne i Egypten 
synes kun at eskalere. Først 
var hæren tilbageholdende 
med at bruge vold overfor 
demonstranter, mens der 
den senere tid har været flere 
og flere angreb fra regimets 
side mod demonstranterne. 
På den anden side er strej- 
kebevægelsen taget til og 
demonstrationer er fortsat. 
Rigtigt mange egyptere er 
nået til den erkendelse, at 

på www.socialister.dk 


ind i IS/U 


Meld dig ind i Internationale Socialister/ISU, udfyld blanketten og send den eller se mere 

ET ÅR I OPRØRETS TEGN 


2011 var året, hvor almindelige mennesker verden rundt gik på 
gaden i vrede over årtiers neoliberal politik, korrupte diktatorer, 
elitens krisepolitik og de forværrede livsvilkår og den usikkerhed, 
som mange mennesker har følt på egen krop for stigende arbejds- 
løshed, stigende priser på forbrugsgoder og et politisk system, der 
ikke varetager flertallets interesser. Den store bølge af protester 
har samtidigt markeret en tro på, at en anden verden er mulig. At 
almindelige mennesker organiseret i brede folkelige bevægelser 
kan skabe forandring i en verden styret af de rige og magtfulde. 

hæren ikke vil levere de reformer, som folk 
har kæmpet så hårdt for, og at det er op til 
den revolutionære bevægelse at forsætte 
kampen. Og hvor man før hørte kampråb 
som ”folket og hæren er en hånd”, så hører 
man nu kampråb, der lyder ”hæren og 
politiet er en og samme beskidte hånd”. 
Det vidner om, at almindelige egypteres 
bevidsthed har ændret sig gennem kam- 
pen mod regimet, ogat man nu haren klar 
erkendelse af, at dette er en kamp på liv 
eller død. Hvis den gamle elite formår at slå 
revolutionen tilbage, vil det betyde massiv 
repression overfor dem som har båret re- 
volutionen frem, med massearrestationer 
og henrettelser til følge. 


Libyen 

Det som i starten lignede et folkeligt oprør 
mod Muammar Gadaffi og en fortsættelse 
af begivenhederne i Tunesien og Egypten 
blev dog hurtigt ødelagt af den NATO le- 
dede intervention, der skulle sikre vesten 
indflydelse i Libyen efter Gadaffis fald. 
Gadaffi blev som bekendt fanget og henret- 
tet af oprørsstyrker 20. oktober 2011, men 
selvom overgangsrådet efterfølgende har 
erklæret borgerkrigen for afsluttet finder 
der fortsat sporadiske kampe sted mel- 
lem sympatisører af det gamle regime og 
overgangsrådets tropper. 


Syrien 

Det arabiske forår spredte sig i 2011 også 
til Syrien, hvor store dele af befolkning 
krævede præsident Bashar al-Assads af- 
gang. Regimet svarede igen med ekstrem 


brutalitet, hvor man blandt andet belejrede 
byen Hama. I alt menes 5000 mennesker, 
mestendels civile, at været blevet dræbt af 
regimets tropper. Trods regimets repres- 
sion forsætter oprøret med at vinde støtte 
i den syriske befolkning, og i løbet af de 
sidste måneder er der begyndt at opstå 
splittelse indenfor hæren, og mange me- 
nige soldater, samt hele delinger er gået 
over på oprørets side. 


Modstand mod krise- 
politikken og finans- 


verdenen I vesten 


Flere steder i den vestlige verden har vi i 
2011 set store bevægelser imod krisepoli- 
tikken, som magthavere aktivt bruger som 
et påskud til at angribe den offentlige sek- 
tor og dermed arbejderklassens kollektivt 
tilkæmpede rettigheder. 


Spanien 

Overalt i Spanien gik folki 2011 på gaden 
i protest mod den stigende arbejdsløshed, 
der for ungdommens vedkommende ligger 
på mellem 40-50 %. Ligeledes markerede 
protester en enorm utilfredshed med det 
politiske system. Den indignation, som 
befolkningen følte, mundede konkret ud i 
15. Maj-bevægelsen, hvor folk samledes på 
og besatte centrale pladser i byer rundt om 
i Spanien med krav om radikale reformer. 
alt menes bevægelsen at have samlet op 
mod 8.000.000 mennesker omkring masse- 

møder, demonstrationer og andre aktioner. 


USA 


I den amerikanske delstatWisconsin deltog 
titusinder i protester mod en lov fremsat af 
den republikanske guvernør Scott Walker, 
der skulle fratage fagforeningerne retten til 
at forhandle overenskomster på vegne af 
de offentlige ansatte, samt forringe løn og 
pensionsvilkårene for de offentlige ansatte. 
Da kampen var på sit højeste, deltog mere 
end 150.000 aktivt i protester og i besæt- 
telsen af delstatsparlamentet. Selvom det 
ikke lykkedes, at få loven taget af bordet, så 
var der tale om nogle af de største faglige 
kampe i USA i mange år. 

En anden bevægelse, der tog overskrif- 
terne i USAi 2011, var Occupy-bevægelsen, 
der som mange af de andre bevægelser i 
2011 udsprang af den stigende arbejdsløs- 
hed og stærk utilfredshed med den finan- 
sielle sektor. Stærkt inspireret af det arabi- 
ske forår besatte unge centrale pladser i de 
amerikanske storbyer og demonstrerede 
foran de finansielle centre. Mange steder 
så man bannere med påskriften ”this is 
Tharir”. Bevægelsen satte spørgsmålstegn 
ved storindustriens privilegier og har i de 
lande, hvortil den har spredt sig været et 
fokus for modstand mod neoliberalismen 
og omfordeling til fordel for de rige. Flere 
steder som i Oakland har bevægelsen suc- 
cesfuldt knyttet sig til arbejderklassen, 
hvilket mundede ud i flere strejker i USA 
og lukningen af en aflandets største havne. 


England 

England oplevede i 2011 både klasse- 
relaterede gadeoptøjer og store faglige 
markeringer mod krisepolitikken og ned- 
skæringerne i den offentlige sektor, hvor op 
mod 800.000 offentlige ansatte 30. juni gik 
i en endags strejke og op mod to millioner 
30. november. 


Grækenland 

Grækenland har været det land i Europa, 
der har været hårdest ramt af krisen og som 
dermed også har set de hårdeste angreb på 
arbejderklassen. Centrale folk i regeringen 
er blevet skiftet ud med ikke valgte bank- 
folk i forsøg på at gennemføre de reformer 
som den herskende klasse i Europa kræver. 

Livsvilkårene for almindelige mennesker 
er blevet dramatisk forringet og mange ste- 
der hører man, om at forældre sender deres 
børn i skole uden mad, fordi der ikke er råd 
til det. Selvmordsraten er skudt vejret, og 
mange mennesker er blevet tvunget til at 
gå fra hus og hjem. 

Omvendt er Grækenland det land i 
Europa, hvor kampniveauet har nået 
sit højeste stadie. Den græske arbejder- 
klasse har svaret igen med to 48timers 
generalstrejker, der har været en mængde 
universitetsbesættelser, og mange mindre 
strejker. Samtidig har argumentet, om ikke 
at betale gælden uden samtidig at sælge 
ud af den offentlige sektor, vundet indpas 
i store dele af arbejderklassen. Men for at 
dette skal kunne blive til virkelighed, er det 
nødvendigt, at den græske befolkning fort- 
sætter og udvider kampen mod regeringen. 


Alt i alt har 2011 været et fantastisk og 
begivenhedsrigt år. Antallet af kampe har 
været så stort, at de umuligt alle kan næv- 
nesien artikel som denne. Overordnet kan 
man dog sige at 2011 vil gå over i historien 
på linje med år som 1848, 1917 og 1968. 
2011 har været med til at sætte revolution 
på dagsordnen igen. Det sætter krav til os 
som revolutionære. Forskellen mellem 
de ideer vi som revolutionære har for at 
ændre verden og den sociale virkelighed, 
er blevet mindre, og vi må involvere os og 
søge at påvirke kampene så de udvides og 
fordybes. Vi skal bidrage med vores ana- 
lyse af kapitalismen som et system, der 
skaber kriser og hele tiden holde visionen 
om et socialistisk samfund op som noget, 
der er opnåeligt og som det alternativ, der 
kan gøre en ende på den krise, som vores 
samfund befinder sig i. 





RASMUS HOLMEGAARD 


Grækerne strejker mod 
ubetalte lønninger 


Arbejdere i hele Grækenlands Atti- 
ka-region planlægger at gå i strejke 
tirsdag den 17. januar i solidaritet 
med tre strejker. 


Den vigtigste af de tre er stålarbej- 
dere, der har været i strejke i mere 
end to måneder. Attika-området 
omfatter byerne Athen og Piræus. 

Den regionale strejke 17. januar er 
blevet organiseret af Elefsina faglige 
center, der dækker arbejderne i den 
private sektor og de industrielle dele 
af den offentlige sektor. Græske fag- 
foreninger er organiseret i nationale 
forbund og i lokale centre (svarer 
nogenlunde til LO-regioner; red.). 

Elefsina organiserede en lignende 
strejke i regionen 13. december sid- 
ste år. Det var den største i regionen 
siden 1970'erne. 

Den anden af de tre strejker hand- 
ler om ubetalte lønninger på Eleft- 
herotypia, et af Grækenlands største 
venstrefløjs-dagblade. 

Ejerne af avisen, som stort set 
svarer til The Guardian (i Danmark: 
Information; red.), har indgivet be- 
gæring om betalingsstandsning. 


Årbejderkontrol 

Journalister, typografer og tekni- 
kere har alle tilsluttet sig aktionen 
og besat avisens kontorer. 

De strejkende beslutter senere i 
denne uge, om de selv vil begynde 
at udgive avisen. En mindre finansiel 
avis, Investorens Verden, er allerede 
begyndt at gøre det samme. 

Den tredje strejke er på Alter, en 
tv-station. Arbejderne strejker og 
besætter — igen mod ubetalte løn- 
ninger. 


Da strejken begyndte, udsendte 
arbejdere en skriftlig erklæring på 
skærmen, som forklarede, hvorfor 
de var gået i strejke. 

De begyndte herefter at sende 
de solidaritets-udtalelser, de havde 
modtaget, og deres egen solidaritets- 
udtalelser til andre strejker. 

Dette er nu blevet optrappet til, 
at de sender video om deres faglige 
aktioner. Dette er små, men vigtige 
skridt i retning af arbejder-kontrol. 

De tre strejker er vigtige på grund 
af den store solidaritet de har skabt, 
sammen med skift i retning af arbej- 
der-kontrol. 

Den enorme solidaritets-bølge har 
især været med stålarbejderne. De 
var i strejke hen over juleferien. 

Stålværket har sin egen venstreori- 
enterede fagforening, der er tilknyt- 
tet en faglig hovedorganisation, der 
ledes af Kommunistpartiet. 

Fagforeningen ledelse støtter strej- 
ken, men de menige medlemmer er 
meget involveret i at køre strejken fra 
dag til dag. De holder regelmæssige 
massemøder. 

De organiserer grupper til at ko- 
ordinere solidaritet og distribuere 
den mad, der er blevet doneret. De 
organiserer arbejdere til at tage ud til 
andre arbejdspladser og bygge op til 
strejken 17. januar. 

Fagforeningslederne støtter op om 
strejken, men de er bekymrede over 
udsigten til at miste kontrollen til de 
menige. 

Imens fortsætter en massiv bølge 
af fyringer i både den offentlige 
og den private sektor. Europæiske 
statsledere kræver, at den græske 
regering gennemfører yderligere 


te 





nedskæringer. 

Mange offentligt ansatte har alle- 
rede mistet 25 procent af deres ind- 
komst. Private arbejdsgivere presser 
nu på for at gennemføre lignende 
nedskæringer i lønnen. 

Dette er ikke kun på grund af lan- 
dets gældskrise. Arbejdsgiverne bru- 
ger krisen som en undskyldning for 
at lancere en arbejdsgiver-offensiv. 

Grækenlands nye regering er un- 
der pres for at lovgive om, at den pri- 
vate sektors lønninger skal beskæres. 

Fagforeningerne har endnu ikke 
annonceret yderligere strejker. Men 
med alt det, der foregår, er det sand- 
synligt med en generalstrejke ikke 
længe efter 17. januar. 





PANOS GARGANOS I ATHEN 


Kæmper for at 
overleve under 
krisen 


Situationen fortsætter med at blive 
værre i Grækenland. Kirker rapporterer 
en kraftig stigning i folk, der spiser i 
folkekøkkener. 

Der er rapporter om børn, der besvimer 
af sulti skolen, fordi deres familier ikke 
har råd til at give dem mad. 
Recessionen i Grækenland er på vej 
ind i sit fjerde år. Omkring 750.000 
arbejdere er arbejdsløse ifølge de of- 
ficielle tal. 

Fagforeningerne siger, at det reelle 
tal allerede er over en million - og det 
tal vil formentlig stige med yderligere 
200.000 i år. 

